**Péteri Község Önkormányzata**

AJÁNLATTÉTELI DOKUMENTÁCIÓJA

**Orvosi rendelő felújítása tárgyában**

**A közbeszerzési dokumentumokat ellenjegyzi:**

**Kovács Gábor**

**felelős akkreditált közbeszerzési szaktanácsadó**

**lajstromszám: 00846**

**Összeállította:**

KT TANÁCSADÓ BT.

Adószám: 24631956-1-42 Bankszámla: 10103812-46054400-01000006

2700 Cegléd, Malom u. 18. Tel: 53/500-726 Fax: 53/500-727 E-mail: ktbt.cegled@gmail.com

**1. Általános információk**

Az **Ajánlatkérőnek** jelen dokumentáció kiadásával az a célja, hogy *a közbeszerzésekről szóló* 2015. évi CXLIII. törvény (a továbbiakban Kbt.) alapelveinek, céljainak és rendelkezéseinek legmesszemenőbb mértékig történő biztosításával elősegítse az **Ajánlattevők** részére a sikeres ajánlattétel lehetőségét. Ezen cél elérése érdekében a jelen dokumentáció – akár ismételve is – megfelelően csoportosítva tartalmazza az ehhez szükséges adatokat és tényeket.

Az **Ajánlatkérő** felhívja az **Ajánlattevők** szíves figyelmét arra, hogy a Kbt. 2. §-ára tekintettel a Kbt.-ben meghatározott szabályoktól csak annyiban lehet eltérni, amennyiben a Kbt. azt kifejezetten megengedi.

Az **Ajánlattevőnek** az ajánlattételi felhívás, jelen dokumentáció, a közbeszerzési eljárás megindításának napján hatályos Kbt. és valamennyi hatályos jogszabály figyelembevételével kell ajánlatát elkészítenie. Ha az **Ajánlattevő** bármely megajánlása jogszabályba ütköző, vagy a törvény által semmisnek minősített, ajánlata érvénytelen. Nem ajánlható meg olyan pénzügyi konstrukció, amely akadályozza az **Ajánlatkérőt** a beruházás fedezetének jogszabályok szerinti felhasználásában és a beruházás jogszabályokban előírt pénzügyi lezárásában.

Az ajánlatkészítés valamennyi költsége az **Ajánlattevőt** terheli, az **Ajánlatkérővel** szemben e költségekkel kapcsolatban az **Ajánlattevő** semmilyen követelést nem támaszthat. Az **Ajánlattevő** ajánlatának összeállításához jogosult a helyszín megismerésére, a szükséges kiegészítő feltárások, állapotrögzítések saját költségére való elvégeztetésére.

Az **Ajánlattevő** ajánlata benyújtásával tudomásul veszi, hogy ajánlata az **Ajánlatkérő** tulajdonába kerül, azt nem igényelheti vissza, és azért az **Ajánlatkérő** térítést nem fizet.

Azt az ajánlatot, melyben egymásnak ellentmondó kijelentések vannak, illetve ellentmondanak az Ajánlattételi Felhívás vagy az Ajánlattételi Dokumentáció bármely előírásának az **Ajánlatkérő** érvénytelennek nyilvánítja.

A beruházás pénzügyi fedezetéül BM támogatás és az **Ajánlatkérő** saját ereje szolgál.

Az **Ajánlattevő** az ajánlattételi dokumentáció és a helyszín alapos ismerete szerint nyújtsa be ajánlatát. Az **Ajánlattevő** felelős azért, hogy ellenőrizze és azonosítsa a teljes “*Ajánlattételi* *dokumentáció"*-t.

Nem fogadható el semmiféle kifogás azon az alapon, hogy az **Ajánlattevő** elmulasztott meggyőződni a dokumentáció és a Megrendelő által a munkákkal kapcsolatban adott bármilyen információ pontosságáról.

Az **Ajánlattevőnek** meg kell győződnie arról, hogy a dokumentációban lévő információk az ajánlat megtételéhez elegendők-e, illetve milyen kiegészítő információk szükségesek.

Bármilyen mulasztás, amelyet az **Ajánlattevő** követ el amiatt, hogy nem szerez megbízható információt az építési helyszínről, az előzményekről, vagy olyan egyéb ügyekről, amelyek befolyásolják a munkák végrehajtását, a munkák befejezését vagy a szerződés cikkelyeinek betartását, nem menti fel az **Ajánlattevőt** – amennyiben az ajánlata elfogadást nyert – azok alól a kockázatok, kötelezettségek és felelősség alól, melyek a szerződés szerint reá hárulnak a munkák befejezése és átadása tekintetében.

Az eljárás nyertesével történő szerződéskötés meghiúsulása illetve a bontó feltétel bekövetkezte esetén az **Ajánlatkérő** a másodiknak kihirdetett ajánlattevővel köt szerződést, amennyiben a második helyezett kihirdetésre kerül.

Az **Ajánlattevő** ajánlatában kifejezetten és elkülönített módon közölt üzleti titok nyilvánosságra hozatalát megtilthatja. Amennyiben erre nem tart igényt, úgy azt az **Ajánlattevő** köteles nyilatkozattal jelezni ajánlatában.

A Dokumentációt a szellemi alkotásokról szóló jogszabályok oltalomban részesítik, így annak másolása, terjesztése, felhasználása részeiben vagy egészében, a jelen eljárás keretein kívül jogellenes.

Az **Ajánlattevők** kötelesek ellenőrizni, hogy a teljes dokumentációt átvették-e. Az **Ajánlatkérő** nem tehető felelőssé, amennyiben az **Ajánlattevő** elmulasztotta a dokumentáció valamely részének átvételét.

**2. A dokumentációban alkalmazott egyes kifejezések értelmezése:**

***Ajánlat:*** Az ajánlat, mint dokumentum és a folyamat, mint annak elkészítése, benyújtása, stb. néhol szükségessé teszi a másképpen nem elérhető megkülönböztetést. Az Ajánlat, mint fogalom ezzel a céllal kerül használatra. Az Ajánlattevő ajánlatát a jelen dokumentációban előírtaknak megfelelően a dokumentáció egészét egységként kezelő módon kell, hogy elkészítse.

***Ajánlattételi felhívás vagy Felhívás:*** Az ajánlattevők részére e tárgyban a jelen közbeszerzési eljárás megkezdésére közvetlenül megküldött hirdetmény (ideértve adott esetben annak helyesbítését és módosítását is).

***Ajánlatkérő****:* Az ajánlattételi felhívás I.1. pontjában meghatározott szervezet, amely azonos a közbeszerzési eljárás eredményeként létrejött szerződésben a megrendelővel.

***Ajánlattevő****:* Az a gazdasági szereplő, aki (amely) a közbeszerzési eljárásban ajánlatot nyújt be;

***Alvállalkozó:*** Az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve

*a)* azon gazdasági szereplőt, amely tevékenységét kizárólagos jog alapján végzi,

*b)* a szerződés teljesítéséhez igénybe venni kívánt gyártót, forgalmazót, alkatrész vagy alapanyag eladóját,

*c)* építési beruházás esetén az építőanyag-eladót;

***Dokumentáció****:* Az általános és speciális követelményeket tartalmazó jelen kötet, melyet az Ajánlatkérő az Ajánlattevők rendelkezésére bocsát. A dokumentáció átvétele az érvényes ajánlattétel feltétele.

***Eljárás tisztasága, esélyegyenlőség****:*A közbeszerzési eljárásban – az egyes eljárási cselekmények, az ajánlatok értékelése során hozott döntés és a szerződés megkötése tekintetében – az Ajánlatkérő köteles biztosítani, a gazdasági szereplő pedig tiszteletben tartani a verseny tisztaságát, átláthatóságát és nyilvánosságát. Az Ajánlatkérőnek esélyegyenlőséget és egyenlő bánásmódot kell biztosítania a gazdasági szereplők számára. Az ajánlatkérő és a gazdasági szereplők a közbeszerzési eljárásban a jóhiszeműség és tisztesség, valamint a rendeltetésszerű joggyakorlás követelményeinek megfelelően kötelesek eljárni.

***Eljáró:*** A közbeszerzési eljárás teljes menete során az Ajánlatkérő nevében eljáró személy/szervezet, aki azonban nem jogosult a közbeszerzési eljárás eredményeképpen a nyertes Ajánlattevővel szerződéses jogviszonyt létesíteni.

***Európai Szabvány:*** A nemzeti szabványosításról szóló törvényben így meghatározott fogalom, azaz olyan szabvány, amelyet európai szabványügyi szervezet fogadott el, és tett a közösség számára hozzáférhetővé.

***Fedőlap:*** Az ajánlat első sorszámozott oldala, az ajánlat iratkötegének (dossziéjának) elülső Borítóját követi. A fedőlapot a jelen dokumentációban előírtak szerint kell elkészíteni.

***Hamis adat:*** A valóságnak megfelelően ismert, de a valóságtól eltérően közölt adat.

***Hamis nyilatkozat:*** Olyan nyilatkozat, mely hamis adatot tartalmaz.

***Hozzátartozó:*** A Polgári Törvénykönyvről szóló 2013. évi V. törvény (a továbbiakban: Ptk.) 8:1. § (1) bekezdés 2. pontjában meghatározott személy.

***Írásbeli, írásban:*** A közbeszerzési eljárás során tett nyilatkozatok, illetve eljárási cselekmények tekintetében bármely, szavakból vagy számjegyekből álló kifejezés, amely olvasható, reprodukálható, majd közölhető, ideértve az elektronikus úton továbbított és tárolt adatokat is.

***Közbeszerzési eljárás előkészítése:*** Az adott közbeszerzési eljárás megkezdéséhez szükséges cselekmények elvégzése, így különösen az adott közbeszerzéssel kapcsolatos helyzet- és piacfelmérés, előzetes piaci konzultáció, a közbeszerzés becsült értékének felmérése, a közbeszerzési dokumentumok előkészítése.

***Közös ajánlattevők:*** Azon Ajánlattevők, akik önállóan is Ajánlattevőnek minősülnek, de jelen eljárásban közösen nyújtanak be ajánlatot.

***Létesítő okirat:*** Jogi személy vagy jogi személyiség nélküli gazdasági társaság (szervezet) alapításához szükséges, jogszabályban előírt okirat.

***Meghatározó befolyást*** képes gyakorolni az a szervezet, amely az alábbi feltételek közül legalább eggyel rendelkezik egy másik szervezet tekintetében:

* a tagok (részvényesek) szavazatának többségével tulajdoni hányada alapján egyedül rendelkezik,
* más tagokkal (részvényesekkel) kötött megállapodás alapján vagy más módon a szavazatok többségével egyedül rendelkezik,
* tagként (részvényesként) jogosult arra, hogy a vezető tisztségviselők (döntéshozók, ügyvezetők) vagy a felügyelőbizottság (felügyeleti, ellenőrző szerv, testület) tagjainak többségét megválassza (kijelölje) vagy visszahívja.

***Mérleg szerinti eredmény:*** Az az eredménykategória, melyben minden egyes, az adott időszakot érintő tételt figyelembe vesznek. Meghatározásának módját a számvitelről szóló 2000. évi C törvény 70. § (2) bekezdése tartalmazza. Külföldi Ajánlattevő csatoljon nyilatkozatot arra vonatkozóan, hogy beszámolójának mely pontja tartalmazza az erre vonatkozó adatokat, vagy ha pénzügyi beszámolója nem tartalmaz kifejezetten ilyen sort, akkor a beszámoló csatolása mellett annak adatai alapján adja meg külön nyilatkozatban ezen értéket. Amennyiben Ajánlattevő a személyes joga szerint a beszámoló közzétételére nem köteles, vagy nem kell készítenie, úgy külön nyilatkozatban adja meg a fentieknek megfelelően kiszámított mérleg szerinti eredményét.

***Nemzeti szabvány:*** Olyan nemzeti szabványjellel ellátott (MSZ) szabvány, amelyet a nemzeti szabványügyi szervezet alkotott meg, vagy fogadott el, és tett a nyilvánosság számára hozzáférhetővé. A nemzeti szabvány csak a nemzeti szabványügyi szerv felhatalmazása alapján forgalmazható és terjeszthető.

***Nemzetközi szabvány:*** Olyan szabvány, amelyet nemzetközi szabványosító vagy szabványügyi szervezet fogadott el, és tett a közösség számára hozzáférhetővé.

***Összeférhetetlenség****:* A Kbt. 25. §-ában meghatározott fogalom.

***Szabvány:*** Elismert szervezet által alkotott vagy jóváhagyott, közmegegyezéssel elfogadott olyan műszaki (technikai) dokumentum, mely tevékenységre vagy azok eredményére vonatkozik, és olyan általános és ismételten alkalmazható szabályokat, útmutatókat vagy jellemzőket tartalmaz, melyek alkalmazásával a rendező hatás az adott feltételek között a legkedvezőbb.

***Szerződés****:* A közbeszerzési eljárás nyertese és az ajánlatkérő között létrejöttvállalkozási szerződés.

***Üzleti titok:*** A Ptk. 2:47. §-ának (1)–(2) bekezdésében így meghatározott fogalom.

**3. Az ajánlat kidolgozásának feltételei**

* 1. Az **Ajánlattevőnek** az ajánlattételi felhívásban és a dokumentációban meghatározott tartalmi és formai követelményeknek megfelelően kell ajánlatát elkészítenie és benyújtania
  2. Az ajánlattételi felhívásban és a dokumentációban leírtaknak nem megfelelő ajánlat érvénytelen. Az **Ajánlatkérő** a hiánypótlás lehetőségét a Kbt. 71. § szerint biztosítja.
  3. A benyújtandó ajánlattal kapcsolatos formai követelmények a következők:

*a)* Az ajánlat oldalszámozása eggyel kezdődjön és oldalanként növekedjen. Elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni. Az ajánlatkérő az ettől kismértékben eltérő számozást (pl. egyes oldalaknál a /A, /B oldalszám) is köteles elfogadni, ha a tartalomjegyzékben az egyes iratok helye egyértelműen azonosítható és az iratok helyére egyértelműen lehet hivatkozni. Az ajánlatkérő a kismértékben hiányos számozást kiegészítheti, ha ez az ajánlatban való tájékozódása, illetve az ajánlatra való hivatkozása érdekében szükséges;

*b)* Az ajánlatnak az elején tartalomjegyzéket kell tartalmaznia, mely alapján az ajánlatban szereplő dokumentumok oldalszám alapján megtalálhatóak;

*c)* Az ajánlatot egy eredeti példányban kell beadni;

*d)* Az ajánlatban lévő, minden dokumentumot (nyilatkozatot) a végén alá kell írnia az adott gazdálkodó szereplőnél erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak.

*e)* Az ajánlat minden olyan oldalát, amelyen – az ajánlat beadása előtt – módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

* 1. Amennyiben az ajánlat vastagsága fizikailag lehetetlenné vagy aránytalanul nehézzé tenné a lapok egy kötetben történő összefűzését vagy bekötését, úgy az **Ajánlattevő** az ajánlatot több kötetbe oszthatja. A kötet fedőlapján fel kell tüntetni a kötet számát. Felhívjuk az **Ajánlattevők** figyelmét arra, hogy az ajánlatot egy egészként kezelve kell az oldalakat sorszámozni, vagyis a II. kötet oldalszámozása az I. kötet utolsó oldalának megfelelően folytatódjon, amennyiben III. kötet is benyújtásra kerül, annak sorszámozása is ennek megfelelően történjen.
  2. Az **Ajánlattévő** az ajánlati dokumentációban szereplő szerződéstervezetet nem köteles csatolni ajánlatába, azonban nyilatkoznia kell a szerződéstervezet módosítás nélküli elfogadásáról.
  3. Az **Ajánlatkérő** felhívja az **Ajánlattevők** figyelmét, hogy az építés helyszínének megismerése alapján tegyék meg ajánlatukat.
  4. Az **Ajánlattevő** köteles az eljárás során közölt adatok változását haladéktalanul az **Ajánlatkérő** tudomására hozni**.**
  5. Jelen közbeszerzési eljárás nyelve magyar, ennek megfelelően az ajánlatot magyar nyelven kell beadni, az eljárás során mindennemű levelezés és szóbeli kapcsolattartás magyar nyelven történik. Joghatás kizárólag a magyar nyelvű okiratokhoz fűződik. Az **Ajánlatkérő** felhívja az **Ajánlattevők** figyelmét, hogy az idegen nyelvű dokumentumok hiteles magyar nyelvű fordításainak hiánya az ajánlat érvénytelenné nyilvánítását vonja maga után. Az **Ajánlatkérő** a nem magyar nyelven benyújtott dokumentumok **Ajánlattevő** általi felelős fordítását is elfogadja.
  6. Az **Ajánlattevő** az 1. sz. mellékleteket megfelelően kitöltve csatolja az ajánlathoz. A melléklet kitöltésének és csatolásának hiánya az ajánlat érvénytelenségét vonja maga után.
  7. Az **Ajánlattevő** az 1. sz. melléklet szerinti **Felolvasó Lapot** kitöltve, közvetlenül a tartalomjegyzék után helyezze el ajánlatában.
  8. Az **Ajánlattevő** a 2. sz. melléklet szerinti nyilatkozatokat értelemszerűen kitöltve, és cégszerűen aláírva csatolja ajánlatába.
  9. Az ***Ajánlati Ár*** a teljes beruházásra vonatkozó egyösszegű átalányár kell, hogy legyen, a teljesítés időpontjára prognosztizálva.
  10. Az **Ajánlattevő** által az ajánlathoz benyújtott, a szerződés teljesítésére való alkalmassága megállapításához szükséges valamennyi igazolást eredeti vagy másolat formájában kell benyújtani, függetlenül attól, hogy azt az **Ajánlattevő** vagy más szervezet állította ki.
  11. Az **Ajánlatkérő** nevében a Kbt. 27. § (1) bekezdése szerint eljáró szervezet, ahonnan az **Ajánlattevők** további információkat kérhetnek:

**KT Tanácsadó Bt.** 2700 Cegléd, Malom u. 18.

Kovács Gábor ügyvezető

Telefon: 53/500-726, Fax: 53/500-727

E-mail: ktbt.cegled@gmail.com

Az eljárásba bevont felelős akkreditált közbeszerzési szaktanácsadó:

Kovács Gábor, lajstromszáma: 00846

levelezési címe: 2700 Cegléd, Malom u. 18

e-mail címe: ktbt.cegled@gmail.com

* 1. Az ajánlat összeállításánál a felhívásban és az **Ajánlatkérő** által összeállított dokumentációban és – az ezekben nem szabályozottak vonatkozásában – a 2015. évi CXLIII. törvény előírásaiban foglaltak szerint kell az **Ajánlattevőnek** eljárni és ajánlatát elkészteni.
  2. Az ajánlat elkészítésével és benyújtásával kapcsolatos összes költséget magának az **Ajánlattevőnek** kell viselnie. Az **Ajánlattevőnek** nincs joga semmilyen, a Dokumentációban vagy a Kbt-ben kifejezetten megadott jogcímen kívül egyéb - így különösen anyagi - igény érvényesítésére. A közbeszerzési eljárás eredményes, vagy eredménytelen befejezésétől függetlenül az **Ajánlatkérővel** szemben e költségekkel kapcsolatban semmilyen követelésnek nincs helye.
  3. Az **Ajánlatkérő** kifejezetten nyilatkozik, hogy az ajánlatok elkészítéséért sem a nyertes **Ajánlattevőnek**, sem másoknak nem fizet.
  4. Az **Ajánlatkérő** a benyújtott ajánlatokat a törvény erejénél fogva sem egészében, sem részeiben nem szolgáltatja vissza.

1. **Közös ajánlattevőkre vonatkozó előírások**
2. Az **Ajánlatkérő** a projekttársaság létrehozásának lehetőségét kizárja.
3. Több gazdasági szereplő közösen is tehet ajánlatot vagy nyújthat be részvételi jelentkezést. A közös ajánlattétel esetén az **Ajánlattevők** a Kbt. 35. és 36. § előírásai szerint járjanak el.
4. Közös ajánlattétel esetén az **Ajánlattevőknek** a jelen szakaszban meghatározottak szerint együttműködési (konzorciális) szerződést kell kötniük, melynek az együttműködés feltételeit legalább a jelen pontnak megfelelően kell meghatároznia. Közös ajánlattétel esetén az ajánlattevő a konzorcium, azonban a Felolvasó Lapon fel kell tüntetni a konzorciumra vonatkozó adatokat, valamint külön-külön a konzorciumi tagok nevét és székhelyét is.
5. A konzorciális szerződésnek tartalmaznia kell legalább az alábbi elemeket:
6. A konzorciumban részt vevő felek nevét, székhelyét.
7. A konzorcium nevét, székhelyét.
8. A közbeszerzési eljárás tárgyát, és az eljárást megindító hirdetményre való utalást. A konzorciumban részt vevők nyilatkozzanak arra vonatkozóan, hogy a közbeszerzési eljárásban együttes ajánlattevőként részt kívánnak venni és nyertességük esetén a d) pontban meghatározott felelősségvállalásra tekintettel teljesítik a szerződést.
9. A konzorciumban részt vevőknek nyilatkozniuk kell, hogy nyertességük esetén egyetemleges felelősséget vállalnak a szerződés teljesítésére az ajánlattételi felhívás, az ajánlattételi dokumentáció, az ajánlat, a megkötött vállalkozási szerződés, a kiegészítő tájékoztatások tartalma szerint, valamint a jogszabályoknak megfelelően.
10. Meg kell jelölni a konzorcium vezetőjét, valamint az(oka)t a személy(eke)t, aki(k) a konzorcium nevében korlátozás nélkül joghatályos nyilatkozatokat tehet(nek), illetve a konzorcium nevében aláírásra jogosult(ak).
11. Az ajánlatban vállalt kötelezettségek és munka százalékos megosztásának ismertetését.
12. A konzorcium nevében aláírásra és nyilatkozattételre jogosult személy aláírási és szignó mintáját is tartalmazó meghatalmazását a konzorciumi szerződéshez csatolni kell.
13. A konzorciális szerződést valamennyi, a konzorciumban részt vevő tag köteles cégszerűen aláírni, és valamennyi aláíró aláírási címpéldányát a konzorciális szerződéshez csatolni kell.
14. A konzorciális szerződésben meg kell jelölni annak a természetes, magyarul tárgyalási szinten tudó személynek az alábbi adatait, akivel az **Ajánlatkérő** szükség esetén, mint a konzorcium képviselőjével a kapcsolatot tarthatja:
15. név;
16. cím, telefonszám, telefaxszám (vállalati, melyen a kapcsolattartó elérhető);
17. e-mail cím.
18. Az **Ajánlatkérőnek** és az Eljárónak az **Ajánlattevővel** való kapcsolattartása a közbeszerzési eljárásban kizárólag a konzorciumvezetőn keresztül valósul meg. Az **Ajánlatkérő** ennek megfelelően az eljárás során keletkezett iratokat az ajánlatok bontását követően kizárólag a konzorcium vezetőjének küldi meg.
19. A konzorciális szerződés a közbeszerzési eljárás megnyerésére vonatkozó kitétel kivételével nem tartalmazhat annak hatályba léptetésére vonatkozó, vagy felfüggesztő feltételt, az ajánlattételi határidő utáni időbeni hatálybalépést, illetve megszűnése nem lehetséges – nyertesség esetén – valamennyi szerződéses kötelezettség teljesítése előtt, illetve nem nyertesség esetén a nyertes ajánlattevővel történő szerződéskötést megelőzően.
20. **Az ajánlatadás alapja**
    1. Az *Ajánlat* elkészítésének alapját az ***Ajánlattételi Dokumentáció*** kell, hogy képezze. Az *Ajánlat* az **Ajánlatkérő** által ajánlattétel céljára kibocsátott dokumentációban leírt és tervezett beruházás egészére kell, hogy vonatkozzék, és annak megfelelően teljesítendő.
    2. Az **Ajánlattevő** ajánlatát a rendelkezésre bocsátott műszaki dokumentáció alapján állítsa össze.
    3. A befejezési határidőre prognosztizált fix átalányáras ajánlati árat a költségvetési kiírások tételei szerint kell kidolgozni. A munkarészenként megjelölt összegeknek fedezetet kell nyújtaniuk a megvalósítás időtartama alatt bekövetkező esetleges árváltozásokra is, és tartalmazniuk kell mindazon költségeket, melyek az ajánlat tárgyának első osztályú megvalósításához és üzembe helyezéséhez, továbbá az ajánlattételi felhívásban és jelen ajánlattételi dokumentációban rögzítettek betartásához szükségesek.
    4. Az egységáraknak minden munkateljesítményt tartalmazniuk kell: szükséges munkaidő, minden építési anyag és segédanyag, szerszám és berendezés rendelkezésre bocsátása és helyszínre szállítása, szükséges energia ellátás, állványozás, felügyelet biztosítása, valamint az összes biztonsági intézkedés megtétele /őrzés, világítás, biztosító berendezés stb./ és egyéb mellékszolgáltatások. Valamennyi nehezítő körülmény az árképzésben figyelembevételre kell, hogy kerüljön, mivel erre semmilyen különleges kártalanítás nem történhet.
    5. Az időjárás miatti állásidő alatt a munkahelyen maradt eszközökre és gépekre semmilyen kártérítés nem fizethető.
    6. Az egységárak tartalmazzák az összes adót, díjat és szociális terheket, szállás, és kiküldetési költségeket, különélési és napidíjakat, utazási költségeket, hazautazások költségeit, szennyezettségi pótlékot, fertőzésveszélyre járó pótlékot, továbbá a nyereség és kockázat fedezetét úgy, hogy a költségvetésben megadott árak a teljesen kész munka ellenértékét tartalmazzák, a megvalósítás helyére vetítve. Ezen érték az általános forgalmi adót nem tartalmazza.
    7. Az egységárakat mindig kompletten kell kidolgozni, az összes ehhez felhasznált szolgáltatás, továbbá valamennyi szükséges munkaerő, gép, eszköz, üzemanyag stb. felhasználásával és rendelkezésre bocsátásával elvégzett szakmunka figyelembevételével.
    8. Az **Ajánlattevő** ajánlatához csatoljon részletes költségvetést. Az **Ajánlatkérő** érvénytelennek tekinti azt az ajánlatot, mely nem tartalmaz beárazott tételes költségvetést.
    9. A beárazott tételes költségvetésnek a költségvetési kiírásoknak megfelelő tartalommal kell elkészülnie.
    10. Amennyiben az **Ajánlattevő** a műszaki leírások és a költségvetési kiírások felülvizsgálata, vagy a helyszín megismerése során eltérést állapított meg, az egységárakat az eltérést figyelembe véve állapítsa meg.
    11. Ahol a műszaki leírások, a hozzá kapcsolódó iratok, és a költségvetési kiírások egy bizonyos terméket jelölnek meg, ez az **Ajánlattevő** tájékozódását segíti és úgy értendő, hogy vagy az ismertetett termék, vagy azzal egyenértékű más termék.
    12. A műszaki leírások, illetve a költségvetési kiírások adott tárgyra, dologra, anyagra, berendezésre stb. való hivatkozása, csak a tárgy egyértelmű meghatározására szolgál, vele egyenértékű műszaki berendezés, gép, anyag stb. megajánlása nem számít alternatív ajánlatadásnak.
    13. A Dokumentációban az esetleges nem egyértelmű, vagy egymástól eltérő műszaki meghatározásnál az **Ajánlatkérő** mindig a magasabb műszaki tartalmat kéri figyelembe venni, megépíteni és költségét meghatározni az ajánlat készítésénél.
    14. Az **Ajánlattevő** köteles az építési munkálatokkal, felvonulással és anyagbeszállítással, munkagépei és tehergépjárművei közlekedésével általa a közterületben és az intézmény területén okozott károkat legalább az eredeti állapotnak megfelelően helyreállítani.
    15. Az **Ajánlattevő** köteles tájékozódni az építési munkahely helyi viszonyairól, a meglévő építményekről, a talaj- és terepviszonyokról, a megközelítési lehetőségekről, az építési (felvonulási) terület kialakításáról, az áram- és vízellátásról, a fölösleges anyag deponálási lehetőségeiről, illetve a közbeeső tárolási lehetőségekről, az építési terület mértékéről, továbbá más vállalkozók által történő akadályoztatásról, és az árképzésben ezeket figyelembe kell vennie. Ez vonatkozik azokra a műtárgyakra is, amelyeket a kivitelezés érinteni, ill. veszélyeztetni fog. Ilyen jogcímen utólagos követelések nem ismerhetők el.
    16. A kiviteli munkák megkezdése előtt a meglévő állapotot dokumentálni kell. Az **Ajánlattevő** köteles a munkavégzéssel kapcsolatban igénybe venni kívánt műszaki létesítményekről állapotfelvételt készíteni. Az **Ajánlattevő** felelős a létesítmények eredeti állapotának megőrzéséért, illetve azoknak eredeti állapotba való visszaállításáért.
    17. Az **Ajánlattevő** teljes felelősséggel tartozik a munkavégzésével, illetve a munkaterület megközelítésével kapcsolatos mindennemű károkozásért.
    18. A kivitelezés során be kell tartani a munkavédelmi-, tűzvédelmi- és környezetvédelmi előírásokat.
    19. Csak első osztályú munka végezhető, csak első osztályú munka vehető át. A teljesítés igazolására a műszaki ellenőrnek egy hét áll rendelkezésére.
    20. Az **Ajánlattevők** kötelesek az ajánlatuk összeállítása során, valamint nyertességük esetén a kivitelezés során betartani az építőipari kivitelezési tevékenységről szóló 191/2009. (IX. 15.) Korm. rendelet előírásait.
    21. A műszaki átadás - átvételi eljáráson a minőségi bizonylatokat és a megvalósult állapotot tükröző tervdokumentációt legalább 4 példányban át kell adni a megrendelőnek.
    22. Az **Ajánlattevő** a beruházás megvalósítása során nem hivatkozhat arra, hogy az ajánlattételi dokumentáció nem volt teljes, vagy a tervekben hibákat észlelt. Amennyiben az ajánlattételi dokumentáció nem értelmezhető egyértelműen az **Ajánlattevő** kötelezettsége az ellentmondásokat feloldani (a kiegészítő tájékoztatás útján, vagy egyéb módon), a feladatot pontosítani.
    23. Bármilyen mulasztás következménye, amelyet az **Ajánlattevő** követ el azzal, hogy nem szerez megbízható információt az építés helyszínéről, előzményekről, vagy olyan egyéb körülményekről, amelyek befolyásolják a munkák végrehajtását, befejezését, az állagmegóvást, a szerződés előírásainak betartását, az **Ajánlattevőt** terheli, és amennyiben az **Ajánlatkérő** vele köt szerződést a mulasztás ténye nem mentesíti az **Ajánlattevőt** szerződéses kötelezettségeinek a vállalt határidőre történő teljesítése alól.
    24. Az **Ajánlattevőnek** ajánlatában nyilatkoznia kell, hogy ajánlatát az ajánlattételi felhívás, dokumentáció, valamint kiegészítő (értelmező) tájékoztatás ismeretében, azokat egymással összevetve és elfogadva, valamint tudomásul véve tette meg, melyekkel összefüggésben az ajánlat beadását követően ellentmondásra nem hivatkozhat.
    25. Az **Ajánlattevőnek** ajánlatához kifejezett nyilatkozatot kell csatolnia, melyben nyilatkozik, hogy az ajánlattételi felhívásban, dokumentációban és a megadott tervekben meghatározott kivitelezési munkákat teljes körűen ellátja. A nyilatkozatban szerepeljen, hogy az **Ajánlattevő** a kivitelezés és a hozzá kapcsolódó helyreállítási munkák vonatkozásában a terveket, az elvárt műszaki tartalmat és minőséget, valamint, a meghatározott munka mennyiségét és minőségét teljes egészében megismerte, és magára nézve kötelezőnek elfogadja. A nyilatkozatban szerepeljen, hogy az **Ajánlattevő** az ajánlatban megadott áron felül az eljárás eredményeként megkötésre kerülő szerződés teljesítése során további ellenszolgáltatásra semmilyen címen nem tart igényt, beleértve a vis maior és a „quasi” vis maior eseteket is. (Teljességi Nyilatkozat).
21. **Szerződéses feltételek**
22. A *Beruházás* legkésőbbi kivitelezési határideje: 2017. augusztus 31. A munkaterület átadásának legkorábbi időpontja: 2017. május 2.
23. Időjárási viszonyok alakulása véghatáridő módosítás indokául nem szolgálhat, és ezzel kapcsolatban költségeket az **Ajánlattevő** nem érvényesíthet.
24. Az **Ajánlatkérőnek** különösen fontos érdeke fűződik ahhoz, hogy a Vállalkozó a teljesítés határnapját betartsa. A teljesítési határidőt több mint harminc naptári nappal meghaladó, a nyertes **Ajánlattevőnek** (Vállalkozónak és/vagy annak alvállalkozójának) felróható késedelem esetére az **Ajánlatkérő** fenntartja a jogot, hogy a Szerződést azonnali hatállyal felmondja és a Vállalkozó költségére másik vállalkozóval a munkát a jelen eljárásban meghatározott tartalommal befejeztesse.
25. Adott esetben a késedelemmel egy elbírálás alá esik a kiviteli (műszaki, teljesítési) ütemtervtől való olyan mértékű időbeli eltérés is (30 napot meghaladó késedelem), ami egyértelműen kétségessé teszi a határidőre történő teljesítést. Ha a késedelem a Megrendelőt rákényszeríti arra, hogy éljen az azonnali hatályú felmondás jogával, akkor fenntartja magának azt a jogot, hogy a Vállalkozó költségére másik vállalkozóval a munkát a jelen eljárásban meghatározott tartalommal befejeztesse.
26. A beruházás megvalósítására vállat határidő túllépése esetén késedelmi kötbér fizetendő, melynek mértéke legalább napi 20.000 Ft, de összesített mértéke nem haladhatja meg a nettó ajánlati ár 15 %-át. A 30 napot meghaladó késedelem esetén az **Ajánlatkérő** a szerződést meghiúsulnak tekinti, és ekkor a nettó ajánlati ár 15 %-ának megfelelő összegű meghiúsulási kötbér fizetendő. Amennyiben a késedelmi kötbér halmozott mértéke eléri a meghiúsulási kötbér értékét, akkor további késedelmi kötbér már nem számítható fel. Meghiúsulási kötbér érvényesítésekor külön késedelmi kötbér nem számítható fel. Az **Ajánlatkérő** a késedelmi kötbér **Ajánlattevő** által vállalt összegét az ajánlatok értékelésekor figyelembe veszi és pontozza.
27. Az **Ajánlattevő** Magyarországon felhasználási engedéllyel bíró, **I. osztályú** anyagot, szerelvényt, gépet, készüléket és berendezést használhat fel, építhet be.
28. A nyertes **Ajánlattevő** a kivitelezési munkákat I. osztályú minőségben köteles elvégezni.
29. Az **Ajánlattevő** kizárólagos felelősséget köteles vállalni a kivitelezett létesítmények rendeltetésszerű használhatóságáért, függetlenül attól, hogy azt megrendelésre más vállalkozóval szállíttatta, vagy készítette el.
30. Az **Ajánlattevőt** a műszaki átadás-átvétel napjától szavatossági kötelezettség terheli. Ettől az időponttól kezdődik valamennyi beépített gép, berendezés, felszerelés, valamint építmény garanciája, függetlenül attól, hogy az **Ajánlattevő** azokat mely időpontban szerezte be. Az **Ajánlattevő** köteles az általa teljesített építési és szerelési munkára a teljes körű átadás-átvétel befejezésének napjától számított legalább 36 hónapos időtartamra teljes körű jótállást vállalni. Az **Ajánlatkérő** a jótállás **Ajánlattevő** által vállalt időtartamát az ajánlatok értékelésekor figyelembe veszi és pontozza.
31. Az **Ajánlattevő** az ajánlati árat a befejezési határidőre prognosztizált, rögzített, fix átalányárként adja meg.

**7. Ajánlatkérő és az Ajánlattevő együttműködése**

**Ajánlatkérő** és az **Ajánlattevő** a kivitelezés során szoros együttműködésre vállal kötelezettséget. A munkaterület és a felvonulási terület őrzéséről és a levonulás utáni eredeti állapot helyreállításáról az **Ajánlattevőnek** kell gondoskodnia.

**8. Műszaki átadás-átvétel**

1. A műszaki átadás-átvétel és az üzempróba megkezdésének feltétele valamennyi létesítmény rendeltetésszerű használatra alkalmas készültsége az előírt bizonylatokkal.
2. A műszaki átadás-átvételre a PTK szabályai az irányadók. A műszaki átadás-átvétel keretében tett hatósági észrevételek alapján szükséges kiegészítő munkákat az **Ajánlattevő** térítés nélkül köteles elvégezni.

**9. Fizetési feltételek**

1. Az **Ajánlatkérő** előleget biztosít a Kbt. 135. § (7) bekezdésének megfelelően. Az előleg a munkaterület átadását követően igényelhető.
2. Az **Ajánlatkérő** biztosítja 2 db részszámla benyújtásának a lehetőségét az elvégzett és a műszaki ellenőr által igazolt teljesítésnek megfelelő mértékben a 40 százalékos és a 80 százalékos készültségi fok elérését követően. A végszámla a sikeres műszaki átadás-átvételt követően nyújtható be.
3. A számla benyújtására és teljesítésére az **Ajánlatkérő** az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet előírásait alkalmazza. A számla kifizetése utófinanszírozással történik.
4. Az **Ajánlatkérő** az előleg nyújtását nem köti előleg visszafizetési biztosíték nyújtásához.
5. A kifizetéssel kapcsolatban **Ajánlatkérő** felhívja a figyelmet a Kbt. 135. § (1)-(3), (5)-(7) bekezdésében foglaltakra.
6. Az előleg levonása a részszámlákból és a végszámlából arányosan történik.
7. Nem tehető olyan ajánlat, mely az **Ajánlattevő** által biztosított hitel vagy általa nyújtott kölcsön igénybevételével kívánná megvalósítani a beruházást. Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az **Ajánlatkérő** számára.

**10. Egyéb feltételek**

1. A *Beruházás* „Átalányáras Szerződés” keretei között zajlik. Az **Ajánlattevő** által számított átalányárnak tartalmaznia kell minden, a beruházás teljesítésének költségét befolyásoló tételt. Az árnak fedeznie kell a beruházás ideje alatt bekövetkező esetleges árváltozásokat. Az árnak szintúgy tartalmaznia kell az ajánlat tárgyának **I. osztályú** minőségben történő megvalósításához szükséges kiadásokat, beleértve az üzembe helyezést és az **Ajánlatkérő** által igényelt berendezések beszerzését és telepítését.
2. Az **Ajánlattevőnek** nyertessége esetén *biztosítást kell kötnie* az alábbi feltételek figyelembevételével.
3. Az **Ajánlattevő** anélkül, hogy korlátozná a saját vagy az **Ajánlatkérő** kötelezettségeit és felelősségét a sikeres műszaki átadás-átvétel időpontjáig köteles:

* Felelősségbiztosítást kötni harmadik személynek okozott károkra, vagy meglévő felelősségbiztosítását kiterjeszteni a szerződés szerinti munkára. A felelősségbiztosításnak legalább 5.000.000 Ft esetenkénti és 10.000.000 éves kártérítési összegről kell szólnia.

**11. Kiegészítő tájékoztatás, kapcsolattartás**

1. Az **Ajánlattevők** a Kbt. 56. § (1) bekezdése szerint kiegészítő tájékoztatást kérhetnek. A kiegészítő tájékoztatás a dokumentáció részévé válik.
2. Az **Ajánlattevő** az ajánlattételi határidő lejártát megelőzően ésszerű határidőben, kizárólag írásban kiegészítő információért fordulhat az **Ajánlatkérőhöz**, aki a kért információt legkésőbb az ajánlattételi határidő lejártát megelőző harmadik napig írásban megadja. A tájékoztatás tartalmát az **Ajánlatkérő** valamennyi **Ajánlattevő** részére megküldi. Az ajánlattételi határidő lejártát megelőző harmadik napnál később benyújtott kiegészítő tájékoztatás iránti kérelemre a Kbt. 56. § (3) bekezdése alkalmazandó.
3. Az **Ajánlattevőknek** az írásbeli kérdésen fel kell tüntetni az eljárás tárgyát, a levelezési címet és azt a telefax számot, és e-mail címet, melyre az **Ajánlattevő** a választ kéri. Az **Ajánlattevő** kizárólagos felelőssége, hogy olyan telefax-elérhetőséget, illetve e-mail címet adjon meg, mely a megküldendő dokumentumok fogadására napi 24 órában alkalmas. Az **Ajánlattevő** olyan postacímet határozzon meg, mely folyamatosan alkalmas postai küldemények átvételére. Ugyancsak az **Ajánlattevő** felelőssége, hogy a szervezeti egységén belül a kiegészítő tájékoztatás időben az arra jogosulthoz kerüljön. Az **Ajánlattevők** készüljenek fel a küldemények fogadására és megküldésére a rendes munkamenettől eltérő időpontokban is (16:00 óra utáni, illetve munkaszüneti napok, stb.).
4. Az **Ajánlatkérő** felhívja az **Ajánlattevők** figyelmét, hogy a könnyebb kommunikáció érdekében konzultációs kérdéseiket lehetőség szerint e-mail-ben is juttassák el a megjelölt címre.
5. A kiegészítő tájékoztatás kérések beadásának címe:

KT Tanácsadó Bt. (2700 Cegléd, Malom u. 18.)

Fax: 53/500-727 E-mail: ktbt.cegled@gmail.com

1. Az esetleges lemaradások, átviteli hibák kiküszöbölése végett a kiegészítő tájékoztatás kérés elején meg kell jelölni a lapok és kérdések számát számmal és betűvel is.
2. A kiegészítő tájékoztatást az **Ajánlatkérő** postai út, e-mail, és fax valamelyikének útján jogosult teljesíteni.
3. Az **Ajánlattevők** kötelesek ajánlatukban kifejezetten nyilatkozni arról, hogy hány darab kiegészítő tájékoztatást vettek át, illetve arról, hogy a kiegészítő tájékoztatásokat az ajánlattétel során figyelembe vették.
4. A kiegészítő tájékoztatások a dokumentáció részévé válnak, és hivatkozási alapot jelentenek mind az ajánlatok elbírálásának szakaszában, mind a szerződéses jogviszony alatt.
5. Az eljárás lezárásáig minden, az eljárással összefüggő kapcsolattartásra kizárólag írásban kerülhet sor. Az **Ajánlatkérő** és az Eljáró visszautasít minden egyéb úton történő, személyes, telefonos vagy más, nem dokumentálható kapcsolattartási formát.
6. Az **Ajánlattevők** valamennyi, az eljárás során az **Ajánlatkérőnek** megküldésre kerülő okmányon, levélen, faxon, valamint az ajánlat fedőlapján tüntessék fel az eljárás tárgyát.

**12. Az ajánlatok elbírálása**

1. Az **Ajánlatkérő** a benyújtott ajánlatokat először formai és tartalmi szempontból vizsgálja az ***Ajánlattételi Felhívás*** és az ***Ajánlattételi Dokumentáció*** feltételeinek megfelelően.
2. A minden tekintetben érvényes ajánlatokat az **Ajánlatkérő** a legjobb ár-érték arány szempontja alapján bírálja el, az ***Ajánlattételi Felhívásban*** meghatározott bírálati szempontok alapján.
3. Részszempontonként az adható pontszám 1 – 100 egész pont.
4. Az 1. részszempont – Jótállás vállalt időtartama (hónap)
5. Az **Ajánlattevő** köteles az általa teljesített munkára a teljes körű átadás-átvétel befejezésének napjától számított legalább 36 hónapos időtartamra teljes körű jótállást vállalni. A 60 hónapot meghaladó mértékű vállalást tartalmazó ajánlatot az értékelés során az **Ajánlatkérő** 60 hónapként veszi figyelembe.
6. Az **Ajánlatkérő** – a fentiek alapján – a jótállás vállalt időtartamát veti össze. Az **Ajánlatkérő** a legnagyobb mértékű jótállási időtartamot értékeli a legkedvezőbbnek az értékelés során, ennek megfelelően a legmagasabb mértékű megajánlás a maximális 100 pontot kapja, a további ajánlatok pontszámainak kiszámítása az egyenes arányosítás módszerével történik az alábbi képlet alkalmazásával:

P*adott* = (A vizsgált / A legjobb )\* (P max – P min) + P min

ahol:

Padott: a vizsgált ajánlati elem adott szempontra vonatkozó pontszáma

Pmax: a pontskála felső határa (100)

Pmin: a pontskála alsó határa (1)

Alegjobb a legelőnyösebb ajánlat tartalmi eleme (legmagasabb érték)

Avizsgált a vizsgált ajánlat tartalmi eleme

1. Az ajánlatok pontszámainak kiszámításánál a pontszámok a matematikai kerekítés szabályai szerint kerülnek egész számra kerekítésre.
2. A 2. részszempont – Késedelmi kötbér mértéke (Ft/nap)
3. Az **Ajánlattevő** köteles a késedelmes teljesítése esetére a teljesítési határidő és a teljes körű átadás-átvétel befejezésének napja közötti időtartamra legalább napi 20.000 forintos késedelmi kötbér megfizetését vállalni. A 100.000 Ft/napot meghaladó mértékű vállalást tartalmazó ajánlatot az értékelés során az **Ajánlatkérő** 100.000 Ft/napként veszi figyelembe.
4. Az **Ajánlatkérő** – a fentiek alapján – a késedelmi kötbér vállalt mértékét veti össze. Az **Ajánlatkérő** legnagyobb mértékű késedelmi kötbért értékeli a legkedvezőbbnek az értékelés során, ennek megfelelően a legmagasabb mértékű megajánlás a maximális 100 pontot kapja, a további ajánlatok pontszámainak kiszámítása az egyenes arányosítás módszerével történik az alábbi képlet alkalmazásával:

P*adott* = (A vizsgált / A legjobb )\* (P max – P min) + P min

ahol:

Padott: a vizsgált ajánlati elem adott szempontra vonatkozó pontszáma

Pmax: a pontskála felső határa (100)

Pmin: a pontskála alsó határa (1)

Alegjobb a legelőnyösebb ajánlat tartalmi eleme (legmagasabb érték)

Avizsgált a vizsgált ajánlat tartalmi eleme

1. Az ajánlatok pontszámainak kiszámításánál a pontszámok a matematikai kerekítés szabályai szerint kerülnek egész számra kerekítésre.
2. A 3. részszempont – Ajánlati ár (nettó Ft)
3. Az ajánlati ár tekintetében az **Ajánlatkérő** számára legkedvezőbb ajánlat a maximális 100 pontot kapja, a további ajánlatok pontszámainak kiszámítása a fordított arányosítás módszerével történik az alábbi képlet alkalmazásával:

P*adott* = (A legjobb / A vizsgált )\* (P max – P min) + P min

ahol:

Padott: a vizsgált ajánlati elem adott szempontra vonatkozó pontszáma

Pmax: a pontskála felső határa (100)

Pmin: a pontskála alsó határa (1)

Alegjobb a legelőnyösebb ajánlat tartalmi eleme (legalacsonyabb érték)

Avizsgált a vizsgált ajánlat tartalmi eleme

* 1. Abban az esetben, amennyiben az **Ajánlattevő** az ajánlati árat alulprognosztizálja, az ebből eredő pluszköltségeket, többletkiadásokat nem háríthatja át az **Ajánlatkérőre**, és ez nem mentesíti a teljesítési kötelezettség alól.
  2. Az ajánlatban szereplő áraknak fix árnak kell lennie, vagyis az **Ajánlattevők** semmilyen formában és semmilyen hivatkozással sem tehetnek változó árat tartalmazó ajánlatot.
  3. Az ajánlatok pontszámainak kiszámításánál a pontszámok a matematikai kerekítés szabályai szerint kerülnek egész számra kerekítésre.

1. Az ajánlat végső pontszámát a bírálati részszempontonkénti pontszámoknak a részszemponthoz rendelt súlyszámmal való szorzatainak összege adja.
2. Az **Ajánlatkérő** előírja, hogy az **Ajánlattevők** csatoljanak ajánlatukhoz nyilatkozatot az ajánlatok értékelésére vonatkozó előírások elfogadásáról.

**13. Az ajánlattal kapcsolatos további előírások**

1. Az **Ajánlatkérő** felhívja az **Ajánlattevők** figyelmét arra, hogy csak olyan túlvállalásokat tartalmazó ajánlat fogadható el érvényesnek, melynek megvalósulása esetén a létrejött beruházás nem tartalmaz olyan részeket, melyek a tervektől eltérnének, vagy akadályoznák a beruházás kivitelezését, lezárását. Ennek megfelelően csak olyan mértékben és irányban lehet túlvállalásokat és megajánlásokat tenni, melyek nem ellentétesek a jogszabályokkal.
2. Az **Ajánlatkérő** felhívja az **Ajánlattevők** figyelmét, hogy nem lehet opciós ajánlatot tenni, mert az **Ajánlatkérő** minden megajánlást az ajánlat részeként értékel, és nem áll módjában egyes ajánlati elemeket elfogadni, másokat elvetni, az ajánlatokat csak, mint egységes egészet tudja kezelni, értékelni és elfogadni. Ezért az **Ajánlatkérő** opciós megajánlás esetén az egész ajánlatot érvényteleníti, és az eljárás további menetéből kizárja.
3. Az **Ajánlatkérő** opciós ajánlatnak tekint minden olyan ajánlatot, ahol az **Ajánlattevő** bármilyen feltételhez, jogszabályi megfelelősséghez, vagy bárkinek a döntéséhez kötött megajánlást tesz, kivéve a szakhatóságok vagy egyéb szakhatósági jogkörben eljáró személyek vagy szervezetek döntéseit, az építés előre nem látható akadályoztatásából folyó szükségszerű döntéseket, valamint ebbe a körbe értendők a támogatást folyósító szervezet döntései, a munkálatokat felügyelő mérnök, tervező utasításai.
4. Nem fogad el olyan ajánlatot az **Ajánlatkérő**, mely valamilyen ingyenes juttatást vagy ajándék megajánlást tartalmaz.
5. Az **Ajánlatkérő** felhívja az **Ajánlattevők** figyelmét, hogy a munkavégzés során az érvényes környezetvédelmi balesetvédelmi, biztonságtechnikai, tűzvédelmi, érintésvédelmi, közegészségügyi, stb. előírásokat szigorúan be kell tartani.
6. Az **Ajánlattevő** köteles ajánlatához nyilatkozatot csatolni, mely tartalmazza, hogy az ajánlattételi dokumentáció valamennyi előírását megismerte, elfogadja, magára nézve kötelezőnek ismeri el, ajánlatát az ezekben meghatározottak szerint készítette el.

**14. Tájékoztatás**

Az **Ajánlatkérő** a Kbt. 73. § (5) bekezdés alapján az alábbiakban adja meg az információt biztosító szerveket. Az **Ajánlatkérő** nem írja elő, hogy az ajánlatnak tartalmaznia kell külön az információkat, csak azt ellenőrzi, hogy az ajánlatban feltüntetett információk nem mondanak-e ellent a Kbt. 73. § (4) bekezdés szerinti követelményeknek:

**Nemzetgazdasági Minisztérium Munkafelügyeleti Főosztály**  
1054 Budapest, Kálmán Imre u. 2.; Postacím: 1369 Budapest, Pf.: 481.  
Telefon: (06 1) (1) 896-3002; Fax: (06 1) 795-0884  
Email: [munkafelugyeleti-foo@ngm.gov.hu](mailto:munkafelugyeleti-foo@ngm.gov.hu)  
Egyéb elérhetőségek:  
Munkavédelmi Tanácsadó Szolgálat: [munkafelugy-info@ngm.gov.hu](mailto:munkafelugy-info@ngm.gov.hu)  
Ingyenes (zöld) telefonszáma: (06 80) 204-292  
EU OSHA Nemzeti Fókuszpont: [fokuszpont@ngm.gov.hu](mailto:fokuszpont@ngm.gov.hu)  
Munkavédelmi Bizottság: [mvbizottsag@ngm.gov.hu](mailto:mvbizottsag@ngm.gov.hu)

**Nemzetgazdasági Minisztérium Foglalkoztatás-felügyeleti Főosztály**  
1054 Budapest, Kálmán Imre u. 2.; Postacím: 1369 Budapest, Pf.: 481.  
Telefon: (06 1) 896-2902; Fax: (06 1) 795-0880  
Email: [foglalkoztatas.felugyeleti-foo@ngm.gov.hu](mailto:foglalkoztatas.felugyeleti-foo@ngm.gov.hu)  
Egyéb elérhetőségek:  
Hatósági nyilvántartás - Kontrollerek: [kontroller@ngm.gov.hu](mailto:mvbizottsag@ngm.gov.hu)  
Ingyenes (zöld) telefonszáma: (06 80) 204-667

**Pest Megyei Kormányhivatal Munkavédelmi és Munkaügyi Szakigazgatási Szervének Munkavédelmi Felügyelősége**

1135 Budapest, Lehel út 43-47.

Postacím: 1381 Budapest, Pf: 1265.

tel: 06-1-236-3900

fax: 06-1- 236-3999

E-mail: pest-kh-mmszsz-mv@ommf.gov.hu, [pest-kh-mmszsz@ommf.gov.hu](mailto:pest-kh-mmszsz@ommf.gov.hu)

**Pest Megyei Kormányhivatal Munkavédelmi és Munkaügyi Szakigazgatási Szervének Munkaügyi Felügyelősége**

1135 Budapest, Lehel út 43-47.

Postacím: 1381 Budapest, Pf: 1265.

tel: 06-1-236-3900

fax: 06-1- 236-3999

E-mail: pest-kh-mmszsz-mu@ommf.gov.hu, [pest-kh-mmszsz@ommf.gov.hu](mailto:pest-kh-mmszsz@ommf.gov.hu)

**Állami Népegészségügyi és Tisztiorvosi Szolgálatnál**

**Országos Tisztifőorvosi Hivatal**

Cím: 1097 Budapest, Albert Flórián út 2-6.

Levelezési cím: 1437 Budapest, Pf. 839.

Központi telefonszám: 06-1-476-1100, 06-80-204-264 zöld számon

Központi faxszám: 06-1-476-1390

E-mail: [tisztifoorvos@oth.antsz.hu](mailto:tisztifoorvos@oth.antsz.hu)

**Monori Járási Hivatal Népegészségügyi Osztály**

Székhely: 2200 Monor, Deák F. u. 4.

Telefonszám: 06-(29) 413-937

Fax: 06-(29) 413-937

E-mail cím: [monori.nepegeszsegugy@pest.gov.hu](mailto:monori.nepegeszsegugy@pest.gov.hu)

**Magyar Bányászati és Földtani Hivatal**

1145 Budapest, Columbus u. 17-23.

<http://www.mbfh.hu>

Levelezési cím: 1590 Budapest, Pf.: 95

Tel.: 06-1-301-2900; fax: 06-1-301-2903

E-mail: [hivatal@mbfh.hu](mailto:hivatal@mbfh.hu)

**Az OKTV Főfelügyelőség Zöld-Pont Iroda és Ügyfélszolgálat** elérhetőségei:

Ügyfélfogadás helye: 1016 Budapest, Mészáros u. 58/a. fsz. 6.  
Levelezési cím: 1539 Budapest, Pf.: 675.  
Telefon: +36 1 224 9102 +36 1 224 9102

**Pest Megyei Kormányhivatal**

**Környezetvédelmi és Természetvédelmi Főosztály**

Cím: 1072 Budapest, Nagy Diófa u. 10-12.

Telefon: +36 (1) 478-4400

E-mail: [kozepdunavolgyi@zoldhatosag.hu](mailto:kozepdunavolgyi@zoldhatosag.hu)

**Nemzeti Adó- és Vámhivatal**

1054 Budapest, Széchenyi u. 2.

Telefon:06-1-428-5100 , Fax:06-1-428-5382

<http://nav.gov.hu>

**NAV- Közép-magyarországi Regionális Adó Főigazgatósága**: <http://www.nav.gov.hu>

1132 Budapest, Váci út 48/C-D; 1438 Budapest, Pf. 511

Tel.: 06-1-412-5400; Fax: 06 -1-432-5270

**Bevándorlási és Állampolgársági Hivatal**

1117 Budafoki út 60. Sztregova köz II. számú ügyfélszolgálati iroda

Tel: 463-9100; [migracio@bah.b-m.hu](mailto:migracio@bah.b-m.hu) , <http://www.bmbah.hu>

**1. számú melléklet**

**FELOLVASÓ LAP**

# **A Péteri Község Önkormányzata által**

# **Orvosi rendelő felújítása tárgyában indított közbeszerzési eljáráshoz**

1. Ajánlattevő neve: .............................................................................................................
2. Ajánlattevő székhelye: .....................................................................................................
3. Ajánlattevő telefonszáma: ……………………………………………………………....
4. Ajánlattevő telefax száma: ………………………………………………………………
5. Ajánlattevő e-mail címe: ………………………………………………………………...
6. Ajánlattevő kapcsolattartójának neve: …………………………………………………..
7. Az ajánlat értékelési szempont szerinti tartalmi eleme:

|  |  |  |  |
| --- | --- | --- | --- |
| 1. | Jótállás vállalt időtartama |  | hónap |
| 2. | Késedelmi kötbér mértéke |  | Ft/nap |
| 3. | Ajánlati ár (nettó) |  | Ft |

Dátum: .......................

cégszerű aláírás

**2.1. számú melléklet**

**NYILATKOZAT**

Alulírott, ……………………………………. a(z) …………………………………….. székhely: …………………………….. adószám: ……………………………., mint ajánlattevő részéről kijelentem, hogy társaságunkkal szemben nem állnak fenn a Kbt. 62. § (1) bekezdés g) - k), m) pontjaiban és q) pontjában megfogalmazott kizáró okok, azaz:

62. § (1) Az eljárásban nem lehet ajánlattevő, részvételre jelentkező, alvállalkozó, és nem vehet részt alkalmasság igazolásában olyan gazdasági szereplő, aki

g) közbeszerzési eljárásokban való részvételtől a 165. § (2) bekezdés f) pontja alapján jogerősen eltiltásra került, a Közbeszerzési Döntőbizottság vagy - a Közbeszerzési Döntőbizottság határozatának felülvizsgálata esetén - a bíróság által jogerősen megállapított időtartam végéig;

h) korábbi közbeszerzési vagy koncessziós beszerzési eljárásban hamis adatot szolgáltatott vagy hamis nyilatkozatot tett, ezért az eljárásból kizárták, és a kizárás tekintetében jogorvoslatra nem került sor, az érintett közbeszerzési eljárás lezárulásától számított három évig, vagy amennyiben a kizárás tekintetében sor került jogorvoslatra és az ajánlatkérő kizárásról hozott döntését - a hamis adat szolgáltatásának megállapítása mellett - a Közbeszerzési Döntőbizottság, a Döntőbizottság határozatának bírósági felülvizsgálata esetén a bíróság három évnél nem régebben meghozott határozata jogerősen jogszerűnek mondta ki;

i) az adott eljárásban előírt adatszolgáltatási kötelezettség teljesítése során a valóságnak nem megfelelő adatot szolgáltat (a továbbiakban: hamis adat), illetve hamis adatot tartalmazó nyilatkozatot tesz, vagy a közbeszerzési eljárásban előzetes igazolásként benyújtott nyilatkozata ellenére nem tud eleget tenni az alkalmasságot, a kizáró okokat vagy a 82. § (5) bekezdése szerinti kritériumokat érintő igazolási kötelezettségének (a továbbiakban együtt: hamis nyilatkozat), amennyiben

ia) a hamis adat vagy nyilatkozat érdemben befolyásolja az ajánlatkérőnek a kizárásra, az alkalmasság fennállására, az ajánlat műszaki leírásnak való megfelelőségére vagy az ajánlatok értékelésére vonatkozó döntését, és

ib) a gazdasági szereplő szándékosan szolgáltatott hamis adatot vagy tett hamis nyilatkozatot, vagy az adott helyzetben általában elvárható gondosság mellett egyértelműen fel kellett volna ismernie, hogy az általa szolgáltatott adat a valóságnak, illetve nyilatkozata a rendelkezésére álló igazolások tartalmának nem felel meg;

j) esetében az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a közbeszerzési eljárásban, vagy korábbi közbeszerzési vagy koncessziós beszerzési eljárásból ebből az okból kizárták, és a kizárás tekintetében jogorvoslatra nem került sor az érintett közbeszerzési eljárás lezárulásától számított három évig;

k) tekintetében a következő feltételek valamelyike megvalósul:

ka) nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

kb) olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pont ra)-rb) vagy rc)-rd) alpontja szerinti tényleges tulajdonosát nem képes megnevezni, vagy

kc) a gazdasági szereplőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a kb) alpont szerinti feltétel fennáll.

m) esetében a 25. § szerinti összeférhetetlenségből, illetve a közbeszerzési eljárás előkészítésében való előzetes bevonásból eredő versenytorzulást a gazdasági szereplő kizárásán kívül nem lehet más módon orvosolni;

q) súlyosan megsértette a közbeszerzési eljárás vagy koncessziós beszerzési eljárás eredményeként kötött szerződés teljesítésére e törvényben előírt rendelkezéseket, és ezt a Közbeszerzési Döntőbizottság, vagy a Döntőbizottság határozatának bírósági felülvizsgálata esetén a bíróság 90 napnál nem régebben meghozott, jogerős határozata megállapította.

**I.** A Kbt. 62.§ (1) bekezdés k) pont kb) alpontjával kapcsolatban az alábbiak szerint nyilatkozom:

1.) A Kbt. 62. § (1) bekezdés k) pont kb) alpontja szerinti kizáró ok tekintetében a 321/2015. (X. 30.) Korm. rendelet (Kr.) 8. § i) pont ib) alpontja, illetve a 10. § g) pont gb) alpontja szerint külön is nyilatkozom, hogy olyan társaságnak minősülünk, amelyet szabályozott tőzsdén **nem jegyeznek/jegyeznek**[[1]](#footnote-1).

2.) Mint szabályozott tőzsdén **nem jegyzett[[2]](#footnote-2)** ajánlattevő, az alábbiak szerint nyilatkozom a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény (a továbbiakban: pénzmosásról szóló törvény) 3. § r) pont ra)-rb) vagy rc)-rd) alpontjaszerint definiált valamennyi tényleges tulajdonos nevéről és állandó lakóhelyéről:

|  |  |
| --- | --- |
| **Tényleges tulajdonos neve** | **Tényleges tulajdonos állandó lakóhelye:** |
| 1. |  |
| 2. |  |
| … |  |

VAGY

Az ajánlattevőnek a pénzmosásról szóló törvény) 3. § r) pont ra)-rb) vagy rc)-rd) alpontjaszerinti tényleges tulajdonosa nincs.

**II.** A Kbt. 62.§ (1) bekezdés k) pont kc) alpontjával kapcsolatban az alábbiak szerint nyilatkozom[[3]](#footnote-3):

A Kbt. 62.§ (1) bekezdés k) pont kc) alpontja vonatkozásában nyilatkozom, hogy a ………… ajánlattevőben nincs olyan jogi személy, vagy jogi személyiséggel nem rendelkező gazdasági társaság, amely az ajánlattevőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik.

VAGY

A Kbt. 62.§ (1) bekezdés k) pont kc) alpontja nyilatkozom, hogy a ………… ajánlattevőben van olyan jogi személy, vagy jogi személyiséggel nem rendelkező gazdasági társaság, amely az ajánlattevőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik. Ezek a szervezetek a következők:

• Név: …………….........(székhely: ……………………………………………..)

• Név: …………….........(székhely: ……………………………………………..)

A Kbt. 62. § (1) bekezdés k) pont kc) alpontjára tekintettel nyilatkozom ugyanakkor, hogy ezen megnevezett szervezetek vonatkozásában a Kbt. 62. § (1) bekezdés k) pont kc) alpontjában hivatkozott kizáró okok nem állnak fenn.

Dátum:

cégszerű aláírás

**2.2. számú melléklet**

### AJÁNLATI NYILATKOZAT

Alulírott, …………………………………… a(z) …………………………………….. székhely: …………………………….. adószám: ……………………………., mint ajánlattevő részéről kijelentem, hogy:

1. Az ajánlattételi felhívás feltételeit megismertük, elfogadjuk, és magunkra nézve kötelezőnek ismerjük el.
2. A közbeszerzési eljárás nyertes ajánlattevőjeként a létrejövő szerződést készek és képesek vagyunk megkötni és megfelelő szakmai színvonalon teljesíteni.
3. Az általunk ellátott szolgáltatásért az ajánlatunkhoz csatolt Felolvasó Lapon közölt összegű ellenértékre tartunk igényt.
4. Vállalkozásunk a kis- és középvállalkozásokról, fejlődésük támogatásáról szóló törvény szerinti minősítése:

mikrovállalkozás / kisvállalkozás / középvállalkozás / nem tartozik a törvény hatálya alá[[4]](#footnote-4)

1. A Kbt. 67. § (4) bekezdésének megfelelően nyilatkozom, hogy a szerződés teljesítéséhez nem veszünk igénybe a Kbt. 62. § (1) bekezdés g) - k), m) pontjaiban és q) pontjában megfogalmazott kizáró okok hatálya alá eső alvállalkozót.

Dátum:

cégszerű aláírás

**2.3. számú melléklet**

### NYILATKOZAT

alvállalkozókról

Alulírott, …………………………………… a(z) …………………………………….. székhely: …………………………….. adószám: ……………………………., mint ajánlattevő részéről:

1. A Kbt. 66. § (6) bekezdés a) – b) pontjainak megfelelően nyilatkozom, hogy

* A közbeszerzés alább felsorolt részeinek teljesítésében fognak alvállalkozók közreműködni:[[5]](#footnote-5)
* az ezen részek tekintetében igénybe venni kívánt és az ajánlat benyújtásakor már ismert alvállalkozók: \*

|  |  |
| --- | --- |
| **Alvállalkozó neve, címe** | **Közbeszerzés mely részében fog részt venni** |
|  |  |
|  |  |
|  |  |
|  |  |

* A szerződés teljesítésében nem fognak alvállalkozók közreműködni.\*

Dátum:

cégszerű aláírás

**2.4. számú melléklet**

### NYILATKOZAT

az ajánlattételi dokumentációban meghatározott feltételek szerint

Alulírott, …………………………………… a(z) …………………………………….. székhely: …………………………….. adószám: ……………………………., mint ajánlattevő részéről kijelentem, hogy:

1. Az ajánlattételi dokumentáció feltételeit megismertük, elfogadjuk, és magunkra nézve kötelezőnek ismerjük el, ajánlatunkat az ezekben meghatározottak szerint készítettük el.
2. Elfogadom, és tudomásul veszem, hogy az ajánlatkészítés valamennyi költsége az Ajánlattevőt terheli, az Ajánlatkérővel szemben e költségekkel kapcsolatban az Ajánlattevő semmilyen követelést nem támaszthat.
3. Az ajánlatunkban kifejezetten és elkülönített módon (az ajánlat …….… oldalain) közölt üzleti titok nyilvánosságra hozatalát megtiltjuk, ajánlatomhoz csatolom a Kbt. 44. § (1) bekezdése szerinti indokolást / az ajánlatunk nem tartalmaz olyan részeket, melyeknek, mint üzleti titoknak a nyilvánosságra hozatalát megtiltjuk.[[6]](#footnote-6)\*
4. Elfogadom, és tudomásul veszem, hogy a dokumentációt a szellemi alkotásokról szóló jogszabályok oltalomban részesítik, így annak másolása, terjesztése, felhasználása részeiben vagy egészében, a jelen eljárás keretein kívül jogellenes.
5. Ajánlatunkat az ajánlattételi felhívás, dokumentáció, valamint kiegészítő (értelmező) tájékoztatás ismeretében, azokat egymással összevetve és elfogadva, valamint tudomásul véve tettük meg, melyekkel összefüggésben az ajánlat beadását követően ellentmondásra nem hivatkozhatunk.
6. Megbizonyosodtunk az ajánlattételi felhívásban és dokumentációban megadott, illetve a szerződés-tervezetből ésszerűen következő – a munkák elvégzéséhez szükséges – feladatokra vonatkozó szerződéses ár helyességéről és elégséges voltáról.
7. Nyertességünk esetén az ajánlattételi felhívásban, dokumentációban és a megadott tervekben meghatározott kivitelezési munkákat teljes körűen ellátjuk. A kivitelezés és a hozzá kapcsolódó helyreállítási munkák vonatkozásában a terveket, az elvárt műszaki tartalmat és minőséget, valamint, a meghatározott munka mennyiségét és minőségét teljes egészében megismertük, és magunkra nézve kötelezőnek elfogadjuk. Az ajánlatban megadott áron felül az eljárás eredményeként megkötésre kerülő szerződés teljesítése során további ellenszolgáltatásra semmilyen címen nem tartunk igényt, beleértve a vis maior és a „quasi” vis maior eseteket is
8. Az ajánlattételi dokumentációval átadott vállalkozási szerződés tervezetet változtatási javaslat nélkül elfogadjuk.
9. A közbeszerzési eljárás során …. darab kiegészítő tájékoztatást vettünk át, kijelentem, hogy a kiegészítő tájékoztatásokat az ajánlattétel során figyelembe vettük.
10. Az ajánlatok értékelésére vonatkozó előírásokat tudomásul vettük és elfogadjuk.

Dátum:

cégszerű aláírás

**3. számú melléklet**

**Vállalkozási Szerződés**

- tervezet -

1. **Szerződő Felek, a szerződés tárgya, ellenértéke**
   1. Megrendelő: **Péteri Község Önkormányzata**

címe: 2209 Péteri, Kossuth Lajos u. 2.

adószám: …………………………….

bankszámlaszám: ………………………

képviseli: Petőné Vizi Valéria polgármester

telefon: +36 29314069

telefax: +36 29314070

e-mail cím: jegyzo@peteri.hu

* 1. Vállalkozó neve: ..........................................................

címe: ................................................................................

adószám: ..........................................................................

cégjegyzékszáma: ……………………………………....

bankszámlaszám: .............................................................

képviseli: .......................................................................

telefon/telefax: ................................................................

e-mail cím: ......................................................................

* 1. Jelen vállalkozási szerződés Péteri Község Önkormányzata által 2017. március 10-én megindított közbeszerzési eljárás alapján jött létre, és vonatkoznak rá az Ajánlatkérő által kiadott dokumentációkban és Vállalkozó ajánlatában foglalt feltételek. Vállalkozó ezen közbeszerzési eljárásban, mint Ajánlattevő vett részt, és nyertesként lett kihirdetve.
  2. Péteri Község Önkormányzat Képviselő-testületének ………… számú határozata alapján Megrendelő megrendeli, Vállalkozó pedig elvállalja **Orvosi rendelő felújítása** elvégzését, a vonatkozó érvényes jogszabályoknak és szabályoknak megfelelő I. osztályú minőségben.
  3. A szerződés tárgya: **Orvosi rendelő felújítása**.

Összességében 164,47 m2 hasznos alapterületű orvosi rendelő épület teljes tetőszerkezetének cseréje és belső felújítása, épületgépészeti felújítása és épületvillamossági felújítása.

A munkákat az ajánlattételi dokumentációval átadott műszaki dokumentációnak és költségvetési kiírásoknak megfelelően kell elvégezni. A műszaki tartalom pontos meghatározását a tenderdokumentáció részeként rendelkezésre bocsátott műszaki dokumentáció és költségvetési kiírások tartalmazzák.

* 1. Szerződéses vállalási díj a munka elvégzésére a vállalt teljesítési határidőre prognosztizálva egyösszegű átalánydíjban nettó ............................ Ft + 27 % (……………………… Ft) ÁFA, azaz nettó ……………………………… forint + …………………… Ft ÁFA egyösszegű átalánydíj.
  2. Teljesítés helye: 2209 Péteri, Petőfi Sándor utca 80., hrsz.: 219/2.

1. **A szerződéses ellenérték és fizetések rendje**
   1. A szerződéses ellenérték tartalmazza a műszaki tartalom megvalósításának teljes költségét, a kivitelezési munkákat, a tevékenységgel kapcsolatban fizetendő minden díjat, illetéket (vámot), az átadási, használatbavételi és birtokbaadási eljárás költségeit, bármiféle dokumentáció készítésének költségét (beleértve a megvalósulási dokumentáció stb. készítésének költségét), a mérnöknek nyújtandó szolgáltatás és a szakfelügyeletek díjait, bármiféle bérleti díjat (gépek, irodák, raktárak, stb.), a felvonulási-, vagyonvédelmi költségeket, az építési tevékenységhez felhasznált anyagok, energia- és közműszolgáltatás költségét, a garanciális és szavatossági kötelezettségek költségeit, minden – a szerződés tárgyának megvalósításhoz szükséges – munka és ráfordítás ellenértékét, az esetlegesen felmerülő károk megtérítésének költségeit, minden egyéb díjat, mely szakmai szokások szerint hozzátartozik a szerződés tárgyának kivitelezéséhez., tehát a létesítmény tervezett állapotban történő megvalósításának teljes díját.
   2. A Vállalkozó fenti áron felül többletköltséget semmilyen jogcímen nem érvényesíthet.
   3. Jelen szerződés tartalmától kizárólag szerződésmódosítás keretében lehet eltérni.
   4. A Vállalkozó jogosult előleg kifizetését kérelmezni. Az előleg igénylésére és kifizetésére a Kbt. 135. § (7) bekezdésének előírásai és az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 30. § (1) és (3) bekezdésének előírásai az irányadóak.
   5. A Vállalkozó jogosult részszámla kibocsátására az elvégzett teljesítéssel arányos mértékben a 40 százalékos és a 80 százalékos készültségi fok elérését követően. A végszámla a sikeres műszaki átadás-átvételt követően nyújtható be.
   6. Az elkészült munkáról felek közösen teljesítés-igazoló jegyzőkönyvet vesznek fel, amelyben rögzítik a műszaki teljesítést és a hozzá tartozó pénzügyi készültséget. A felek által aláírt jegyzőkönyv a számlázás alapja.
   7. Az előleget a részszámlákban és a végszámlában szereplő százalékos levonások útján kell visszafizetni
   8. Vállalkozó a számláját a teljesítéskor hatályos jogszabályoknak, az ÁFA tekintetében pedig az általános forgalmi adóról szóló 2007. évi CXXVII. törvénynek megfelelően állítja ki. Az ÁFA megfizetése a 2007. évi CXXVII. tv. rendelkezései szerint történik. Az ÁFA megfizetésére a Megrendelő köteles.
   9. A felek rögzítik, hogy a szerződésre a Vállalkozó és alvállalkozói vonatkozásában is alkalmazni kell az adózás rendjéről szóló 2003. évi XCII. tv. 36/A. § előírásait.
   10. A Vállalkozó által kiállított számlához a teljesítést igazoló jegyzőkönyvet csatolni kell. A számlát 30 napos fizetési határidővel kell kiállítani.
   11. A Vállalkozó számláinak benyújtása és az általa benyújtott számlák kifizetése a Kbt., és a 322/2015. (X. 30.) Korm. rendelet előírásai szerint történik, utófinanszírozással.
   12. Megrendelő késedelmes fizetése esetén a Vállalkozót a Ptk. 6:155. §-a szerinti késedelmi kamat illeti meg.
2. **A szerződés teljesítése** 
   1. A vállalkozás kötbérterhes teljesítési határideje: 2017. augusztus 31.
   2. A Megrendelő a munkálatok megkezdésének legkorábbi időpontját 2017. május 2. napjában határozza meg.
   3. A Vállalkozó jelen szerződésben és annak mellékleteiben meghatározott tartalommal, I. osztályú igazolt minőségben, hiba- és hiánymentesen, határidőben köteles teljesíteni, amelyek együttesen a szerződésszerű teljesítésnek a feltételei.
   4. Vállalkozót késedelmes teljesítés esetén kötbérfizetési kötelezettség terheli, melynek mértéke **……………. Ft/nap**, mely a jelen közbeszerzési eljárás tárgyaként meghatározott létesítmények megépítésére és az Ajánlatkérő részére történő átadására vonatkozik, és a teljesítési határidő eredménytelen elteltétől számítható fel. A késedelmi kötbér összesített mértéke nem haladhatja meg a nettó ajánlati ár 15 %-át.
   5. Ha Megrendelő 30 napot meghaladó késedelem miatt, illetve a Vállalkozónak felróható egyéb okból a szerződést meghiúsulnak tekinti, a nettó ajánlati ár 15 %-ának megfelelő összegű meghiúsulási kötbér fizetendő.
   6. Amennyiben a késedelmi kötbér halmozott mértéke eléri a meghiúsulási kötbér értékét, akkor további késedelmi kötbér már nem számítható fel. Meghiúsulási kötbér érvényesítésekor külön késedelmi kötbér nem számítható fel.
3. **Biztosítás**
   1. A Vállalkozó felelősséggel tartozik a szerződésben vállalt munkáért a munka megkezdésétől a műszaki átadás-átvételi eljárás lezárásának napjáig.
   2. A Vállalkozó köteles biztosítani a Megrendelőt minden olyan veszteséggel és követeléssel szemben, amely harmadik személynek okozott személyi sérülések és dologi károk, valamint az ezekre visszavezethető vagyoni károk következtében jelentkeznek.
   3. Az előzőekben felsorolt kockázatok csökkentése érdekében a Vállalkozó a szerződés hatályba lépésének napját követő 5 munkanapon belül köteles - anélkül, hogy korlátozná, saját vagy a megbízó kötelezettségeit és felelősségét - teljes körű biztosítást kötni a tárgyi beruházásra, valamint a kapcsolatos anyagokra és eszközökre, a teljes helyreállítási költség mértékéig. Az alvállalkozók keresztfelelősségét is magában foglaló biztosítást építés-szerelésre, harmadik személynek okozott károkra kell megkötni. A felelősségbiztosításnak legalább 5.000.000 Ft esetenkénti és 10.000.000 éves kártérítési összegről kell szólnia
   4. Vállalkozó köteles igazolni Megrendelő felé, hogy a teljes körű biztosítások életbe léptek és érvényesek, ezért Megrendelő számára szolgáltatja a biztosítási kötvényeket, vagy azok hiteles másolatát és az esedékes biztosítási díjak megfizetésének elismervényét.
   5. Amennyiben Vállalkozó elmulaszt megkötni és érvényben tartani bármely előírt biztosítást, vagy elmulasztja Megrendelő részére szolgáltatni a kötvényeket, akkor a Megrendelő egyszeri felszólítás után jogosult megkötni, illetve érvényben tartani az ilyen biztosításokat, fizetni azok biztosítási díjait és a felmerült költségeit levonni a Vállalkozó bármely esedékes követeléséből.
4. **A Megrendelő jogai és kötelezettségei**

A Megrendelő jogosult és köteles:

* + A munkaterületet munkavégzésre alkalmas állapotban, jegyzőkönyvileg átadni.
  + Az elvégzett munkát ellenőrizni, a Vállalkozó által vezetett építési naplót 5 munkanaponként ellenőrzi. Megrendelő a Vállalkozó hozzá intézett és közvetlen intézkedést igénylő észrevételeit köteles az előre egyeztetett határidőre, vagy 8 munkanapon belül megválaszolni.
  + A szakfelügyeletekkel együttműködni.
  + Más Vállalkozóval elvégeztetni azt a jelen szerződésben rögzített munkát, amit felszólításra a Vállalkozó nem végez el, a kifogásolt, vagy hiányolt cselekményeket nem javítja, illetve nem pótolja. Az ezzel kapcsolatban felmerülő felelősségeket és károkat Megrendelő Vállalkozóra áthárítja.
  + Bármely pótmunkát más Vállalkozóval elvégeztetni, amennyiben annak elvégzését a Vállalkozó elutasítja. Ebben az esetben a Vállalkozási Szerződés kiegészítésre kerülhet (munkaterület biztosítása, határidők stb.).
  + A beépítésre kerülő anyagok kiválasztásában részt venni, szükség esetén (indokolt paraméterek között) mintát bekérni és dönteni,
  + A munkák folyamatos műszaki ellenőrzése mellett a Vállalkozótól függetlenül is a minőségellenőrzéseket végrehajtani mind az építés, mind a beépítendő anyagok gyártási helyén,
  + Javaslatot tenni a munkák bármely részének, bármilyen technológiai vagy időbeli sorrend szerinti megvalósítására, megváltoztatására,
  + Kitűzni a műszaki átadás-átvétel időpontját a Vállalkozónak a kivitelezési munkák befejezését követő készre jelentése alapján,
  + A szerződésszerűen teljesített munkát átvenni,
  + A teljesített munka ellenértékének szerződés szerinti kifizetését kezdeményezni,
  + A Vállalkozóval mindenkor együttműködni,
  + Alapos indok(ok) alapján kifogásolni vagy megtagadni a Vállalkozó alvállalkozóit, helyszíni személyzetét, az ajánlattól eltérően alkalmazott technológiát, eszközt, anyagot, berendezést stb.

1. **A Vállalkozó jogai és kötelezettségei**

A Vállalkozó jogosult és köteles:

* + A munkaterületet átvenni, az átvételkor annak munka végzésére való alkalmasságát megvizsgálni, az esetleges hiányosságokkal kapcsolatos észrevételeit jegyzőkönyvben rögzíteni és ebben a Megrendelő figyelmét a hiányosságok megszüntetésére felhívni.
  + A későbbi jogviták megelőzése érdekében a munkaterület átvételét követően, de a munka megkezdése előtt részletes (fotó- és adatdokumentált) állapot-felmérési dokumentációt készíteni és a Megrendelőnek átadni.
  + A munkaterület átvételét követően, a munkálatok megkezdését megelőzően munka-és balesetvédelmi oktatást tartani, és ennek tényét az építési naplóban rögzíteni.
  + Az építkezés helyén saját cégtáblát elhelyezni, feltüntetve az alvállalkozókat, a beruházó és felelős lebonyolító nevét. A tábla formáját, tartalmát Megrendelővel elfogadtatni.
  + A munkák megkezdéséhez és elvégzéséhez szükséges szakhatósági hozzájárulásokat és engedélyeket megkérni.
  + A munkaterület megközelítésével kapcsolatos, illetve a munkaterület határain kívül történő mindennemű károkozásért teljes felelősséggel helyt állni.
  + A szerződésben meghatározott tartalommal és MSZ (ennek hiányában DIN) szerinti I. osztályú minőségben, illetve az egyéb jogszabályoknak és kötelezően alkalmazandó előírásoknak megfelelően a rendeltetésszerű használatot, üzembe helyezést biztosító minőségben hiba- és hiánymentesen a szerződött munkát elvégezni.
  + Köteles megvizsgálni, hogy a munkaterületen korábban végzett munkák esetleges hibái vagy hiányosságai nem akadályozzák-e a munkavégzésben.
  + Az építési munkák megkezdésétől (a munkaterület átvételétől) a lezárásig építési naplót vezetni.
  + Biztosítani a szerződéses munkák elvégzéséhez a munkaerőt, árut, anyagot, szerkezetet stb., legyen az ideiglenes vagy állandó jellegű.
  + Anyagot a munkaterületen belül deponálni.
  + Biztosítani a munkavédelmi, balesetvédelmi, vagyonvédelmi, környezetvédelmi, tűzvédelmi rendszabályok betartását, illetve az ehhez szükséges feltételeket megteremteni.
  + Biztosítani (költségtérítés nélkül) a Megrendelő és Megbízottja számára, hogy bármely időpontban az ellenőrzési jogát gyakorolhassa, a Megrendelő megtekinthesse és megvizsgálhassa a munkavégzés folyamatát, helyszínét, az anyagok minőségét, a technológiai, minőségbiztosítási, biztonsági előírások betartását, alvállalkozó tényleges részvételét.
  + A hatósági ellenőrzéseket bármikor lehetővé tenni a kiadott engedélyekkel kapcsolatban.
  + Intézkedni, hogy azokon a vizsgálatokon és ellenőrzéseken, amelyek a Vállalkozó felelősségi körébe tartoznak, a hatóságok részt vehessenek.
  + A végzett munka, vagy a beépítésre került anyag, szerkezet, termék, berendezés minőségi megfelelősségének vitája esetén, amennyiben a vizsgálat eredménye számára elmarasztaló, annak költségét viselni.
  + A Megrendelő által elrendelt – és kellően megindokolt – bontást vagy cserét haladéktalanul, költségmentesen elvégezni.
  + A kivitelezési munkák tényleges befejezését követően írásban közölni a Megrendelővel a szerződés teljesítését (készre jelentés).
  + A dokumentált minőségtanúsítványokat, vizsgálati jegyzőkönyveket, mint az építkezés hivatalos ügyiratainak tartozékait az építkezés végéig megőrizni, és a szerződés lezárásával az átadási dokumentáció részeként, egyidejűleg a Megrendelőnek átadni.
  + Ideiglenes építéshelyi berendezéseket saját költségére felépíteni és azokat elbontani, elszállítani legkésőbb a műszaki átadás-átvétel lezárásáig.
  + A Vállalkozó kötelessége a bontási anyagok, hulladékok és környezetkárosító anyagok környezetvédelmi követelményeknek megfelelő kezelése és elhelyezése, valamint a munkaterület melletti vízfolyások és vizes élőhelyek megóvása. Törekedni kell arra, hogy a kivitelezés során a természetvédelmi területek életét a lehető legkisebb mértékben zavarják.
  + A befedésre vagy eltakarásra kerülő munkarészek esetében az eltakarási munkálatok megkezdését legalább 2 munkanappal megelőzően a Megrendelőt értesíteni, és lehetővé tenni a számára, hogy azokat megvizsgálja, megmérje és észrevételeit építési naplóban rögzítse. Ha a Megrendelő ezen kötelezettségének nem tesz eleget, úgy a Vállalkozó jogosult a munkarész befedésére vagy eltakarására, de az eltakart munkarészekért is teljes felelősséggel tartozik.
  + Állandó helyszíni képviselője által biztosítani minden szükséges felügyeletet és irányítást a szerződéses munkák végzése során.
  + Meghatalmazott képviselőjét haladéktalanul eltávolítani és másik, a Megrendelő által jóváhagyott személlyel pótolni, ha a Megrendelő a képviselőt feladatai ellátására nem tartja megfelelőnek és erről a Vállalkozót a kifogás indokait is megnevezve írásban értesíti.
  + A garanciális, vagy szavatossági idő alatt felmerülő és a Megrendelő és megbízottja, illetve az üzemeltető által jelzett hibák, illetve hiányosságok kijavításához, elhárításához a szükséges intézkedéseket haladéktalanul megtenni.

1. **Minőségbiztosítás**
   1. A Vállalkozó lehetővé teszi a Megrendelő, vagy egy általa meghatalmazott személy vagy intézmény képviselője számára, hogy bármely ésszerű időpontban megtekinthesse az építés helyszínét és ott ellenőrzést végezhessen. Ehhez a Vállalkozó köteles minden ésszerű segítséget és eszközt megadni.
   2. A minőségtanúsítással kapcsolatos vizsgálatok, szakvélemények és engedélyek beszerzésének költségei teljes egészében a Vállalkozót terhelik. A Megrendelőnek joga van ezeken felül is elrendelni vizsgálatokat. Amennyiben erre meg nem felelés, vagy minőségi hiba gyanúja miatt van szükség, és ez a vizsgálat során beigazolódik, ennek költségeit is a Vállalkozó köteles fizetni. A Megrendelő az ilyen esetekben átruházhatja az anyagok, szerkezetek, berendezések vizsgálatának jogát más független intézetre, a Vállalkozó egyidejű értesítése mellett. A Vállalkozó köteles a vizsgálathoz szükséges körülményeket biztosítani, és az elvárható együttműködést, segítséget megadni.
   3. A Vállalkozó kötelezettséget vállal arra, hogy a minőségbiztosítás ügyét kiemelten kezeli, és ezt alvállalkozóitól, beszállítóitól is megköveteli és a velük kötendő szerződésekben hasonló feltételeket szab.
   4. A Vállalkozó a szerződés teljesítésekor Megfelelőségi Nyilatkozatot tesz, melynek tartalmi, formai követelményeire az MSZ EN 45014 szabvány rendelkezései az irányadóak.
2. **Képviselet** 
   1. Megrendelő képviselői: **Petőné Vizi Valéria polgármester**
   2. Megrendelő naplóbejegyzésre jogosult megbízottja: ……………………………………….
   3. Vállalkozó képviselői: **……………………………………………**
   4. Vállalkozó részéről a felelős műszak vezető: …………………………………
   5. Amennyiben a Vállalkozó által a szerződés teljesítésébe felelős műszaki vezetőként bevonásra kerülő valamelyik szakember nem rendelkezik a magyar műszaki nyelv tárgyalóképes ismeretével, úgy a Vállalkozó köteles biztosítani a szerződés teljesítése során ezen szakember munkájához szaktolmács jelenlétét, amelynek díját a szerződés 2.1. pontjában meghatározott vállalkozási díj tartalmazza, azért a Vállalkozót további díjazás nem illeti meg.
   6. Vállalkozó utasítást csak a szerződést aláíró Megrendelőtől és annak hivatalos megbízottjától fogadhat el. A naplóbejegyzési joggal rendelkezők személyében történő változást szerződő felek haladéktalanul, de legkésőbb 3 napon belül írásban közlik egymással.
3. **Építési napló:**

A Vállalkozó a munkaterület átadás-átvételétől kezdve a vonatkozó jogszabályi előírások szerint köteles folyamatosan építési naplót vezetni. Az építési naplóban az építéssel, az ellenőrzéssel és vizsgálatokkal, az átadás-átvétellel kapcsolatos körülményeket, az egyes munkák végrehajtásának kezdetét és befejezését, az ellenőrzések és vizsgálatok eredményeit, a méréseket, stb. rögzíteni kell a vonatkozó rendeletben foglaltak szerint.

1. **Műszaki átadás-átvétel és üzembe helyezés:**
   1. Az eljárás előkészítő fázisában a Vállalkozónak igazolnia kell, hogy:
   * a munka a szerződés és annak mellékleteiben meghatározott követelményeknek és a hatósági előírásoknak, valamint - esetlegesen menetközben - elrendelt megrendelői módosításoknak megfelelően hiány- és hibamentesen elkészült,
   * rendelkezésre állnak az eljárást megelőző alkalmassági és minőségvizsgálatok bizonyítványai és azon hatósági nyilatkozatok, amelyek igazolják, hogy a használatbavételi és üzembe helyezési engedély kiadásában érdekelt hatóságok nem látnak okot az engedély megtagadására.
   1. A Vállalkozónak termékfelelősség-vállalási nyilatkozatot kell tennie az általa beépített anyagok megfelelősségére, valamint az elvégzett munkák szakszerűségére.
   2. A Vállalkozó az átadás-átvételi eljáráson köteles átadni a Megrendelőnek 4 példány átadási dokumentációt.
   3. Az átadási dokumentáció tartalmazza:

Az átadási (megvalósulási, vagy állapotrögzítő) tervet, azaz a létesítmények ténylegesen megvalósult állapotának műszaki terveit, valamint az alábbi iratanyagokat magyar nyelven:

* karbantartási és kezelési utasítás,
* minőségbiztosítási dokumentáció az értékeléssel,
* beépített anyagok teljesítmény-nyilatkozatai,
* minőségvizsgálati jegyzőkönyvek,
* üzemeltetési utasítás,
* tervezői és kivitelezői nyilatkozatok,
* a közreműködő alvállalkozók listája a lényeges adatokkal,
* minden olyan levelezési, jegyzőkönyvi másolat, amely a kivitelezéssel kapcsolatban információkkal bír a későbbi vitás kérdések eldöntésére, illetve az üzemeltetési, hasznosítási munkák elvégzésére; üzemeltetési, használati előírások, feltételek könyve,
* további, jogszabályokban előírt, vagy a Felek által egyeztetett dokumentumok.
  1. A sikeres műszaki átadás-átvétel feltétele az átadási dokumentáció hiánytalan szolgáltatása. A Vállalkozó hibája miatt sikertelen átadás-átvételi eljárások költségei a Vállalkozót terhelik.

1. **Szerződésszegés**
   1. A Vállalkozó szerződésszegést követ el, ha:

* késedelmesen teljesít, hiányosan teljesít,
* hibásan teljesít, mert a szolgáltatott dolog nem felel meg a teljesítéskor a törvényben és e szerződésben meghatározott tulajdonságoknak, vagy ha a szolgáltatott dologban a teljesítéskor nincsenek meg a törvényben és a szerződésben meghatározott tulajdonságok,
* a szerződés olyan okból, amelyért a Vállalkozó felelős, meghiúsul.
  1. A szerződő felek megállapodnak abban, hogy a teljesítési határidő 30 naptári nappal történő túllépése esetén, vagy olyan hibás vagy hiányos teljesítés esetén, amelynek a kijavítása, vagy pótlása a 30 napot meghaladja, a Megrendelőnek jogában áll - választása szerint - a szerződésszegés következményeinek érvényesítése mellett a szerződéstől elállni. Ugyancsak jogosult a Megrendelő a szerződés azonnali hatályú felmondására vagy az elállásra, ha a Vállalkozó a Megrendelő felszólítására a Megrendelő által kifogásolt vagy hiányolt cselekményeket nem orvosolja, vagy nem pótolja a megadott határidőn belül. Megrendelő a fentiekben meghatározott jogait a szerződés még nem teljesített részére, vagy abban az esetben, ha a szerződés már teljesített részei a további kötelezettségek teljesítése nélkül rendeltetésszerűen nem vagy csak viszonylag magas költséggel, azaz nem gazdaságosan használhatók fel, az egész szerződésre nézve gyakorolhatja.
  2. Megrendelőnél megmaradó szolgáltatások tekintetében a Megrendelő és a Vállalkozó, a Vállalkozó által szerződésszerűen teljesített munkákat, a teljes szerződéshez viszonyítva 30 naptári napon belül felméri, kiértékeli és a felek egymással szemben elszámolnak.
  3. A Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

1. a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
2. a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.
   1. A 11.4. pont szerinti felmondás esetén a Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.
   2. Szerződésszegés esetén a garanciát és a biztosítást a Megrendelő jogosult igénybe venni.
   3. Megrendelő jogosult a szerződés azonnali hatályú felmondására, ha Vállalkozó fizetésképtelenné válik, csődbe jut, felszámolják stb. Ebben az esetben a Vállalkozó a szerződésszerűen elvégzett munka ellenértékére tarthat igényt azzal a feltétellel, hogy a Megrendelő a felmondástól számított 30 napon belül az elvégzett munka mennyiségét megállapítja és kiértékeli. Ha egyúttal a Vállalkozó részéről szerződésszegés is történt, akkor a Megrendelő az elszámolással egyidejűleg érvényesíti a szerződésszegésből eredő jogait is.
3. **Mentesülés a szerződésszegés következményei alól:**
   1. Mentesülnek szerződő felek a szerződésszegés következményei alól, ha:

* bizonyítják, hogy a késedelem a másik szerződő fél nem szerződésszerű teljesítésére vezethető vissza,
* bizonyítják, hogy kötelezettségeiket vis maior miatt nem tudják teljesíteni. Vis maior esetén a kötelezettsége teljesítésében akadályozott szerződő felet a vis maior beálltáról és megszűnéséről haladéktalanul értesíteni köteles.
  1. Nem mentesülnek szerződő felek a nem, vagy nem szerződésszerű tejesítés következményei alól, ha az ugyan rendkívüli, előre nem látható körülményekre vezethető vissza, azonban ezen körülmények miatt a teljesítés nem vált lehetetlenné, csak akadályozta vagy megnehezítette azt.
  2. Időjárási és vízjárási viszonyok alakulása határidő módosítás indokául csak akkor szolgálhat, ha a hatóság árvízvédelmi, vagy belvízvédelemi készültséget rendel el és ez érinti a folyamatban levő kivitelezési munkát. Ezzel kapcsolatban azonban külön költségeket a vállalkozó nem érvényesíthet.

1. **Jótállás, szavatosság, garanciák**
   1. A Vállalkozó garantálja

* valamennyi, jelen szerződésben és annak mellékleteiben meghatározott paraméter és műszaki előírás teljesítését és a létesítmény rendeltetésszerű használatra való alkalmasságát
* az általa létrehozott létesítmény minősége mind a felhasznált anyagok, mind a létesítmény szerkezete és kivitel szempontjából az érvényes magyar szabványoknak és előírásoknak, valamint a szerződésben rögzített igényeknek megfelel és a szerződéses cél elérését maradéktalanul biztosítja.
  1. Amennyiben a létesítmény vagy ennek egy része a **… hónap** jótállási idő alatt Vállalkozó jótállási kötelezettsége alá tartozó hiányosságok miatt nem üzemel rendeltetésszerűen, a jótállási idő a létesítményt, illetve az érintett részt illetően annyi idővel meghosszabbodik, amennyi ideig az a rendeltetésszerű használatra alkalmassá nem vált. A Vállalkozó jótállási kötelezettsége nem terjed ki azokra a hibákra, amelyekről a Vállalkozó bebizonyítja, hogy a hiba oka a teljesítés után keletkezett, rendeltetésellenes használat következménye.
  2. A jótállási, garanciális, vagy szavatossági idő alatt fellépő hiányosságot, hibát haladéktalanul a Vállalkozó tudomására kell hozni, a Vállalkozó pedig köteles haladéktalanul intézkedni, 5 munkanapon belül felvonulni, a hibát, hiányosságot megszüntetni, illetve kijavítani.
  3. Amennyiben Vállalkozó a szükséges intézkedéseket nem, vagy nem időben teszi meg, vagy ezen intézkedések nem vezetnek megfelelő eredményre, a Megrendelő jogosult a hibákat, hiányosságokat a Vállalkozó kockázatára és költségére megszüntetni, illetve kijavítani és a jótállási biztosítékot igénybe venni.
  4. A jótállási kötelezettségek teljesítésének biztosítékául Vállalkozó jótállási biztosítékot nyújt, melynek mértéke az áfa nélkül számított szerződéses ár 2,00 százaléka. A biztosíték rendelkezésre bocsátható az előírt összegnek a Megrendelő fizetési számlájára történő befizetésével, átutalásával, pénzügyi intézmény vagy biztosító által vállalt garancia vagy készfizető kezesség biztosításával, vagy biztosítási szerződés alapján kiállított - készfizető kezességvállalást tartalmazó - kötelezvénnyel a Kbt. 134. § (6) bekezdés a) pontja szerint. A jótállási biztosítékot a műszaki átadás-átvétel időpontjától a jótállási idő leteltéig kell biztosítani.

1. **Együttműködés, egyéb feltételek**
   1. A Vállalkozónak átadott összes dokumentáció a Megrendelő kifejezett hozzájárulása nélkül sem tovább nem adható, sem a szerződésen kívül fel nem használható, továbbá tilos a Megrendelő hozzájárulása nélkül az elvállalt, illetve a már folyamatban lévő munkákról adatokat kiszolgáltatni, előadásokat tartani, kinyomtatott anyagot közzétenni.
   2. A Vállalkozónak mentesíteni kell a Megrendelőt minden olyan igénnyel és peres eljárással szemben, amely bármiféle szerzői jog, szabadalmi jog, védjegy, védett név, vagy egyéb védett jog megsértése miatt felmerülne.
   3. A Vállalkozó személyzetének az építkezés területén tartania kell magát az érvényes szabályokhoz, előírásokhoz, továbbá teljesíteni kell a Megrendelő helyszíni vezetőjének utasításait. Az előírások durva, vagy kismértékű, de ismétlődő megsértése esetén a Vállalkozó köteles a Megrendelő felszólítására az érintett személyeket az építkezés területéről eltávolítani és más alkalmas személyekkel pótolni.
   4. A Megrendelő kiköti, hogy a Vállalkozó nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak.
   5. A Vállalkozó vállalja, hogy a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.
   6. A Vállalkozó vállalja, hogy a szerződés teljesítésében csak a Kbt. 138. § (2) - (3) bekezdésében foglaltaknak megfelelő alvállalkozó vesz részt.
   7. A Vállalkozó vállalja, hogy az alvállalkozóval kötött szerződésben az alvállalkozó teljesítésének elmaradásával vagy hibás teljesítésével kapcsolatos igényeinek biztosítékaként legfeljebb a szerződés szerinti nettó ellenszolgáltatás tíz-tíz százalékát elérő biztosítékot köt ki.
   8. Pótmunka felmerülése esetén a Megrendelő a Kbt. előírásai szerint jár el.
   9. Vállalkozó tudomásul veszi, hogy a sikeres műszaki átadás-átvétellel egyidejűleg a Megrendelő a szerződés tárgyát képező létesítményt a jótállási, garanciális és szavatossági jogokkal együtt az üzemeltetőnek adja át.
   10. A szerződő felek magukra nézve kötelezőnek fogadják el, hogy a költségvetési pénzeszközök felhasználásának ellenőrzéséről szóló 2190/2002.(VI.21.) Korm. Határozat alapján az Állami Számvevőszék, illetve Kormányzati Ellenőrzési Hivatal is jogosult ellenőrizni a rendelkezésre bocsátott költségvetési pénzeszközök szerződésszerű felhasználását.
   11. A közbeszerzési eljárás ajánlattételi felhívása, ajánlattételi dokumentációja és a Vállalkozó ajánlata a szerződés elválaszthatatlan részét képezik, a szerződéshez nem kerülnek csatolásra. Bármely, a szerződéssel, és annak teljesítésével kapcsolatos vitás kérdés eldöntésekor az említett dokumentumokat, az említés sorrendjében kell figyelembe venni.
   12. Jelen Vállalkozási Szerződést felek a Kbt. 141. § figyelembevétele mellett abban az esetben módosíthatják, ha a szerződés módosításának feltételei a Kbt. 141. § rendelkezései szerint fennállnak.
   13. Felek a vitás kérdéseket elsősorban egymás közötti tárgyalás útján rendezik, amennyiben ez nem vezet eredményre, akkor a jogviták elbírálására kikötik Megrendelő székhelye szerinti bíróság kizárólagos illetékességét.
   14. A szerződésre a Polgári Törvénykönyv, a közbeszerzésről szóló 2015. évi CXLIII. törvény, az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet, és a vonatkozó jogszabályok az irányadóak.
   15. Jelen Vállalkozási Szerződés mellékletei:

- 1. Megrendelő által elfogadott költségvetés.

Jelen szerződés hat eredeti példányban készült, melyből négy példány a Megrendelőt, kettő példány a Vállalkozót illet.

Péteri, 2017. …………………..

………………… …………………

Megrendelő Vállalkozó

**4. számú melléklet**

**az ajánlat részeként benyújtandó igazolások, nyilatkozatok jegyzéke**

|  |  |
| --- | --- |
| **Irat** | **Benyújtja** |
| **Fedőlap** | Ajánlattevő |
| **Tartalomjegyzék** | Ajánlattevő |
| **Felolvasó lap** | Ajánlattevő |
| **Közös ajánlattevők nyilatkozata (AF V.4.4.) [[7]](#footnote-7)\*** | Ajánlattevő |
| **Konzorciális megállapodás\*** | Ajánlattevő |
| **Ajánlati nyilatkozat (AD 2.2. sz. melléklet)** | Ajánlattevő |
| **Az AD 2.3. sz. melléklete szerinti nyilatkozat** | Ajánlattevő |
| **Kizáró okok igazolása** | Ajánlattevő |
| Nyilatkozat (AD 2.1. sz. melléklet) |
| **Aláírási címpéldány/ok, aláírás minták** | Ajánlattevő |
| **Az AD 2.4. sz. melléklete szerinti nyilatkozat** | Ajánlattevő |
| **Árazott tételes költségvetés** | Ajánlattevő |
| **A Kbt. 44. § (1) bekezdés szerinti indokolás üzleti titok** (amennyiben releváns) | Ajánlattevő |

**5. számú melléklet**

**MŰSZAKI DOKUMENTÁCIÓ**

(együttesen Műszaki Dokumentáció.zip)

1. A megfelelő rész aláhúzandó vagy a nem kívánt rész törlendő! [↑](#footnote-ref-1)
2. Csak abban az esetben kitöltendő, ha az ajánlattevő az 1.) pontban szabályozott tőzsdén nem jegyzett ajánlattevőként tüntette fel magát. [↑](#footnote-ref-2)
3. A megfelelő rész aláhúzandó vagy a nem kívánt rész törlendő! [↑](#footnote-ref-3)
4. a nem kívánt rész törlendő [↑](#footnote-ref-4)
5. a nem kívánt rész törlendő [↑](#footnote-ref-5)
6. \* a nem kívánt rész törlendő [↑](#footnote-ref-6)
7. \* Kizárólag közös ajánlattétel esetén [↑](#footnote-ref-7)